Datuen babeserako legea | Leioaztarrak\nDatuen Babeserako Araudi Orokorreko 13. artikulua betez (Europar Batasuneko Arautegia 2016/679), honako informazioa ematen dugu www.leioaztarrak.eus webgunearen bidez jasotzen diren datuen tratamenduari dagokionez:\nLeioako Udalak datu hauek LEIOAN EUSKARAREN ERABILERA AREAGOTZEKO EGINGO DIREN DINAMIKETARAKO erabiliko ditu.\nZure datuak horiek kentzea agintzen ez duzun bitartean LEIOAKO UDALAREN EUSKARA fitxategian gordeko dira.\nLEIOAKO UDALAK www.leioaztarrak.eus webgunearen bidez jasotako datuen tratamendua egiteko oinarri legala honako hau da:\nDatu emaileak baimena ematen du LEIOAKO UDALAK datuok EUSKARALDIAren ekimenean parte hartzen duten beste erakundeei uzteko, beti ere EUSKARALDIA ekimenaren xedetarako; hala nola EUSKARALDIAKO KOORDINAZIO MAHAIARI, eta EUSKALTZALEEN TOPAGUNEARI. Era berean, datu-emaileak baimena ematen du datuok SOZIOLINGUISTIKA KLUSTERRARI utz dakizkion ikerketa xedetarako.\nSarbide eskubidea: Datu-emaileak LEIOAKO UDALARI emandako datuak eskatu ahal izango dizkio, bere datu pertsonalen tratamendua egiten ari den edo ez baieztatzeko.\nZuzenketarako eskubidea: Datu-emaileak bere datu pertsonalen zuzenketa egiteko eskatu ahal izango dio LEIOAKO UDALARI berauek zuzenak ez badira edo behar bezala osatuak ez badaude.\nEzabatze eskubidea: Datu-emaileak LEIOAKO UDALARI bere datu pertsonalak ezabatzeko eskatu ahal izango dio, besteak beste, datu horiek jaso ziren helbururako jadanik beharrezkoak ez badira.\nAurkaritza-eskubidea: Datu-emailea LEIOAKO UDALA bere datu pertsonalen tratamendua egitearen kontra agertu daiteke. Kasu horretan LEIOAKO UDALAK soilik erreklamazioak egiteko edo horietatik babesteko gordeko ditu.\nTratamendua mugatzearen eskubidea: Datu-emaileak LEIOAKO UDALARI eskatu ahal izango dio behin-behinean eta erabilera zehatzetarako ez erabiltzeko bere datu pertsonalak. Kasu horretan LEIOAKO UDALAK soilik erreklamazioak egiteko edo horietatik babesteko gordeko ditu.\nEramateko eskubidea: Datu-emaileak LEIOAKO UDALARI bere datuak erraz eskuragarriak diren formatu egituratu batean emateko eskatu ahal izango dio. Era berean bere datuak beste arduradun bati emateko ere eskatu ahal izango dio.\nAipatutako edozein eskubide egikaritzeko, datu-emailea LEIOAKO UDALAREN posta helbidera edo helbide elektronikora zuzendu daiteke, bere NAN-aren kopia aurkeztuz, nortasuna egiaztatu ahal izateko.


Slater Txalupan - GARA\nitsasoa I Surflari Ernegatua\nKelly Slaterrek aktore izan nahi omen zuen, hori zen bere txikitako ametsa. Bere esanetan, txapelketak antzerki moduko bat dira, eta berak aktore nagusi gisa jokatzen du. Gidoia ezagutzen du eta berau ahalik eta ongien jarraitzen saiatzen da.\nJantzi behar duen likraren arabera, kolore bateko edo besteko ur jantzia eramaten du. Urertzera gerturatzen da, apur bat giharrak luzatu eta jarraian, ukalondoak taularen ertzetan jarrita, belauniko, begiak itxita eta eskuekin kopeta eusten duela, errezatzen hasten da. Liturgia ikusgarria da. Aktore lanetan ari da.\nHossegorren, ikusi ahal izan genuen Slater bere dohainak muturrera eramaten. Aurkari brasildarra zuen, Jadson Andre, surflari ona, baina arazorik emateko gaitasun handirik gabekoa.\nJadson bost minutu lehenago hasi zen barruratzen, baina lau minutu behar izan zituen urautsira iristeko. Gorriak ikusi behar izan zituen, gainera, apar lodiko olatu erraldoiek atzeman baitzuten bidean.\nTxanda hasteko minutu bat falta zenean, Slater urertzean zegoen oraindik. Bat-batean jaiki, korrika hasi eta lehen aparra gainetik pasa zuen salto batean, olatu handi batek emandako astinduari eutsi, korrontea zeharkatu eta bere txanda hasterako nahi zuen lekuan zen.\nSekulako ikuskizuna eskaini zuen Kellyk. Beti eskaintzen du. Hondartzako sorosle gisa antzezle eskasa izango zen, baina egunerokoan parekorik ez duela frogatu du.\nOrain artean aktore gutxi nituen gogoko. Behin lerro hauetan aurkeztu nizuen Erick Banderas porno izarrarekin batera, gutxi dira maite ditudan aktoreak, ohikoak gehienak, Robert de Niro, Paul Newman, Al Pacino, Iñaki Perurena, eta abar.\nAurrerantzean, Slater ere aktoreen zerrendan sartuko dut, nahiz eta Maria Cristinako korridorea zeharkatzen inoiz ikusiko ez dudala badakidan. Ezta Eric Banderas ere, baina azken hau, Orioko Txalupa tabernan ikus dezakegu, ostiral honetan bertan, gaueko hamaiketan.


Irailaren 28an egingo dute Arrankudiagako 17. mendi ibilaldia - Arrankudiaga-zollo - Aiaraldea.eus\nIzar Mendiguren Cosgaya 2019-09-20 07:00\nGanekogortatik igaroko da ibilbide luzea, besteak beste. / Aiaraldea.eus\nBi ibilbide prestatu dituzte, luzea (24.7km) eta laburra (12.1km).\nMatxinkorta Mendi taldeak herriko mendi ibilaldiaren zehaztasunak aurkeztu ditu. Irailaren azken larunbatean egingo dute ekimena; hau da, hilaren 28an. Hala, bi zirkuitu egongo dira. Batetik, laburra, 12.1 kilometrokoa; eta, bestetik, luzea, 24.7 kilometroduna. Biak ala biak ordubeteko diferentziarekin abiatuko dira herriko plazatik. Lehenbizikoko partaideak -iraupen luzekoak- 8:00etan joango dira oinez, eta gainontzekoak 9:00etan.\nMatxinkortak azaldu duenez, hamaiketakoa etxetik eraman beharko dute partaideek. “Ondoren, bazkaria egongo da Gizarte Etxean”. Izena emateko epea hilaren 26an bukatuko da. Kartelean finkatu dituzte bi ibilbideetako tontorrak:\nBestalde, urriko txangoa zein izango den aurreratu dute: iparraldera joango dira, Larrun mendiaren inguruan zirkularra egitera. Gainera, Zugarramurdiko kobak bisitatzeko aukera eskainiko dute.


Game Doggy Dressup Online. Play for free\nGame Doggy Dressup\nPlay jokoa Doggy Dressup Online:\nGame Description Doggy Dressup\nLaguntzeko neska gazte bat graduazio prestatu ahal izango dituzu. Nahikoa talentu estilista aplikatzeko eta gehien dotorea eta ikusgarria soinekoa aukeratu da. Hau beharrezkoa da materiala, ezaugarri guztiak eskuragarri ikasteko. Txukun armairuan soinekoak ez bakarrik aurkitu ahal izango duzu, baina bakarra bitxi eta dotorea oinetakoak. Ez izan amiss orrazkera berri bat egin eta jaso ahal izateko, bere poltsan soinekoa. Joko du koloretsua forma sinple eta merkean kontrola. Objektu elkarreragin bakarrik aukeratu nahi duzun objektuan saguaren ezkerreko botoia.. Play jokoa Doggy Dressup konektatuta.\nTekniko jokoa Doggy Dressup ezaugarri\nGame Doggy Dressup gehitu: 11.11.2013\nJokoaren tamaina: 0.54 MB\nGame Rating: 4 errondan 5 (14 kalkuluen arabera,)\nBezalako jokoa Doggy Dressup Jokoak\nZaindu txakur bat\nPuppy Patrol uzta\nPuppy Patrol jasotzea pare bat\nZoriontsu Pet leku\nCat Elikadura platerak\nDeskarga jokoa Doggy Dressup\nEmbed Joko Doggy Dressup zure web orrian:\nJokoaren txertatu Doggy Dressup zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Doggy Dressup, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Doggy Dressup-rekin, baita ere, jokoa jokatu zen:


"Intolerantzia" -Txema Matanzas- halabedi\n“Intolerantzia” -Txema Matanzas-\nAraba Hizpide | Ots 11, 2019\nGaurkoan aurrekoan aipaturiko gai baten inguruan hausnarketatxo bat luzatuko dut. Intolerantzia deitu diot, baina norberekeria ere esaten ahal nioke. Hausnarketaren atzealdean, kontraesan nagusia eta bigarren mailako kontraesanen kontu hori dago.\nEta laburki adierazita, gauza da harrigarria eta kezkagarria deritzodala hainbat herri mugimendutan, hainbat mugimendu sozialetan, hainbat borroka sektorialetan (esaiozue nahi duzuen moduan) bere protagonistek erakusten duten jarrerari: “nirea, nirea eta nirea”. Susmoa dut lehen (lehen, ez dakit ote den espetxeratu baino lehenago, edota Ezker Abertzalearen estrategiaren egokitzapena baino lehenago, edo sinpleki aspaldian, baina niri sentsazioa orain sortu zait) gauza hauek beste modu batez lantzen genituela. Hots, bakoitzak bere eremuan lan egingo zuen, bai, baina estrategia orokor baten beharra aski barneraturik zegoen, barneratuago.\nEra berean, beste mugimendu/eremu/sektore batzuen garrantziaz jabeago ginen, horrelako zerbait. Eta azterketa edo jarrera agian hausnartugabe horrek gauzak egiteko modu batera eramaten gintuen (gintuen, “gu” horrek gaurko sistema edo jendartea aldatu nahi dugun guztiok barnebiltzen gaitu), guretariko bakoitzak borrokari denbora eta militantzia emanez baina beste eremu edo alor batzuekin denbora eta terrenoa partekatu behar genituela ulertuz.\nBakoitza bere eremuan baina, finean, denok norabide bakarrean. Estrategia orokor baten baitan sentitzen ginen. Gaur, aldiz, norberak bere eremuaren erreibindikazio erabatekoa, gehiegizkoa egiten duelako sentsazioa dut. Eta guretariko bakoitzak gure eremuko ildoarekiko/erabakiekiko erabateko koherentzia eskatzen diogu beste eremuko lagunari, bidaideari.\nDenok nahi dugu zentralitate maila bat, eta ea uneoro. Eta, jakina, hori ezinezkoa da. Ondorioa? Lehentasuntzat ez gaituztela hartzen sentitzen dugu, gureari behar den besteko garrantzirik ematen ez zaiola iruditzen zaigu, eta horrek mina ematen digu. Eta enrokatzeko tentaldia handia izaten da. Egutegia deialdiez betetzen dugu, eta euskal jendartea sustraietatik aldatu nahi dugunok hain tropa handia ez garenez (ai!, gehiengoak, hegemonia, …), agortzen gara.\nZentzumen pixka bat ezarriko nuke nik. Aldamenekoaren garrantzia kontuan hartu, eta unearen arabera borroka nagusiak edo lehentasunak beste eremu batekoak izan daitezkeela ulertu, eta pazientzia handiagoaz jo norberak bere eremuan.\nAlor batean lanean dabiltzanek beti dute ikuspegi borobilagoa alor horretako kontuez eta, beraz, onartu behar da hortxe buru-belarri ez dabiltzanek euren kontraesan teoriko eta praktikoak dituztela. Zezenketen etsai irmoa izan naiz ni beti, baina nire 5 urteko lobek sokamuturrean korrikarik egingo ez dutela pentsatzeak ez nau preseski alaitzen. Are, makur deritzot kalea horrela ez bizitzeari. Eta noizbehinka borroka sektorialek estrategia zentral edo inklusiboari tartea eman diezaiokete, estrategia orokor horrek, finean, estrategia sektorialei lekua eman nahi baitie (edo horrela izan beharko luke).\nEsate baterako, hauteskundeak datozenean. Baina horrek, argi dago, aldez aurretiko hausnarketa eskatzen du: erakundeen baliagarritasunaz-eta. Eta hori beste egun baterako utzi beharko dugu.\nPodcast-a: Entzun lehiotxo berri batean | Jeitsi (Duration: 3:08 — 1.4MB) | Embed\nAitziber\ton otsaila 11 at 11:58\nSor dizudan errespetu militantetik horra hor zenbait hausnarketa eta kritika:\n-Zergatik hitzegiten duzu EAren egokitzapenaz eta ez estrategia aldaketaz/berriaz? Ez dut uste egokitzapen bat egon denik, baizik eta goitik beherako aldaketa; militantzia ereduetan, egunerokoan, lan lerroetan, taktikan, ortzimugan, aliantzetan, borroka moldeetan… Egokitzapenak 90eko hamarkadan eman ziren, adibidez, baina ZUTIK EH suposatu duena ez da egokitzapen bat izan…\n-Guztiz bat nator gaur egun bakoitza bere zilborrari begira egoten dela gehienbat eta inportanteeta “tanto propioak” anotatzea dela, eta ez borroka orokor bati ekarpenak egitea. Baina tira, planteatu beharreko galdera ZERGATIK izan beharko zen. Egun, gustatu ala ez, Ezker Abertzaleko antolakundeek zilegitasun handia galdu dute militantzian eta oinarri sozialean eta hortaz, konfidantza galduz doaz egunez egun. EZ DAGO (lehen ez bezala) denok lerro berean jartzeko estrategiarik. Ezker Abertzalearen estrategiaren barruan ez dute tokirik lehen tokia zeukaten borroka sektorial erradikal ugari eta hauek, nolabait, bizirautera edo muturra ateratzera bidean, “tantoak propioak” anotatzen dihardute.\n-Helduko da, noizbait, berriro elkartuko garen momentua, baina tira, horretara begira eta momentu hori heldu baino lehen, errespetatu dezagun elkar. Aliantzak inportanteak dira, taktikoak badira ere. Errespetatu ezazue, arren, Ezker Abertzalearen “ezkerrera” sortzen ari diren proiektu, antolakunde, ideia, planteamendu eta koadro militanteak.\nBorrokan elkar ikusiko garelakoan,


Trakzio mekanikoko ibilgailuen gaineko zergaren kuotan hobaria — Oñatiko udala\nTrakzio mekanikoko ibilgailuen gaineko zergaren kuotan hobaria\n.- Historikotzat jotzen diren ibilgailuek edo 30 urte baino gehiago dutenek %100eko hobaria izango dute.\n.- Familia ugariak: bost lagun edo gehiagorentzako autoak, horien titularitatea indarrean dagoen legediaren arabera familia ugari bateko kideren batena denean, baldin eta ondoren zehazten diren errenta mailak gainditzen ez badituzte eta hobaria ematea ekarri zuten baldintzei eusten badiete.\nFamilia ugariak edo 1 edo 2 seme-alabako beste famili-unitateak: bost lagun edo gehiagorentzako autoak, horien titularitatea indarrean dagoen legediaren arabera familia ugari bateko kideren batena edo 1 edo 2 seme-alabako beste famili-unitateko kideren batena denean, baldin eta ondoren zehazten diren errenta mailak gainditzen ez badituzte eta hobaria ematea ekarri zuten baldintzei eusten badiete.\nFamilia bakoitzeko ibilgailu bakarrak jaso ahal izango du hobaria.\nHobarien portzentajeak, diru-sarrera gordinen eta seme-alaba kopuruaren arabera kalkulatuko dira, honela hain zuzen:\n0 € tik 12.000 €ra 12.000,01 €tik 24.000 €ra 24.000,01 €tik 50.000 €ra\n50.000,01 €tik 90.000 €ra 90.000,01 €tik gora\n1-2 seme-alaba %60 %0 %0 %0 %0\n3 seme-alaba %90 %90 %50 %20 %0\n4 seme-alaba %90 %90 %70 %40 %0\n5 seme-alaba edo gehiago %90 %90 %90 %60 %0\nAitaren/amaren/tutorearen egoeragatik familia ugaritzat hartzen diren unitate familiarrak taularen bigarrengo lerrokadan sartuko lirateke.\nFamilian seme-alabetako batek elbarritasunen bat edo lan egiteko ezintasuna aitorturik izanez gero, familia unitateko seme-alaba kopurua egokitu egingo da eta kide hori bi kide bezala kontatuko da.\n.- Zerga kuotaren % 50eko hobaria izango dute motor hibridoa (argindarrarekin eta gasolinarekin, argindarrarekin eta dieselarekin edo argindarrarekin eta gasarekin) duten ibilgailuak. Etxetik bertatik homologatuta etorri beharko dira.\n.- Zerga-kuotaren % 75eko hobaria izango dute lantegitik bertatik homologaturik datozen % 100 motor elektrikoko ibilgailuek.\nZergadunak berak eskatu beharko du hobaria, eta hurrengo ekitalditik aurrera izango du eragin\nErabili beharreko inprimakia\nHerritarren Arreta Zerbitzuan, Foruen Enparantza 1.\nAlarma egoera dela eta txanda eskatu behar da:\n- Oñatitik egindako deiak: 010 (doakoa)\n- Oñatitik kanpo egindako deiak: 943780411


Windows 7ren beta bertsinoa doban - bizkaie.biz\nWindows 7ren beta bertsinoa doban\nGotzon Plaza Informatikoa\t2009-05-12 14:08\nMicrosoft enpresearen jokabideen artean ez da holakorik izaten baina, oraingoan, 'Windows 7' sistema operatibo barriaren azken bertsinoa (beta bertsinoa, aprobak egitekoa dana) doban deskargetako aukerea emoten deusku.\nMerkaduan dagoan azken sistema operatiboa Vista izenekoa da eta orokorrean txaloak baino txistu eta hasarre gehiago jaso ditu azken bi urteotan. Jakina, erositako ordenagailu gehienetan instalauta egon da eta, horri esker, Microsoft-ek ehun miloe Vista saldu dirala dino, harro. Dana dala, erabiltzaileen arteko kejak, hasarreak, protestak eta burlak ikusita, laster hasi ziran bertsino barria preparetan. Hasieran, 'Vienna' izenagaz merkaduratzea zan amesa baina azkenean 'Windows 7'-gaz geratu da.\nDeskargau beharreko fitxeroak 2,46 GB ditu 32 bit-eko prozesatzailearentzat eta 3,16 GB 64 bit-ekoentzat. Holan ba, honako honeek ezinbestekoa dira:\n- 2.0 GHz-ko prozesatzailea (32 bit) eta 2.5 GHz-koa 64 bit-eko prozesatzailearentzat.\n- 1 GB RAM 32 Bit-ekoentzat eta 2 GB 64 bit-ekoentzat.\n- 16 GBeko diskoa 32 bitekoentzat eta 20 GB 64 bit-ekoentzat.\n- Pantailearen konfigurazinoa: 1024 x 768 edo gehiago.\nAntza danez, datorren urteko udarako prest egongo ei da Windows 7 sistema operatiboa. Beste zurrumurru batzuen arabera, barriz, aurtengo udagoienerako, Acer ordenagailuek ekipo eroangarrietan bertsino hori ekarriko dabe.\nWindows 7 sistema honen 6 mueta egongo dira, baina gehien erabiliko diranak bi baino ez dira (Premiun eta Professional):\nHome Premium (saldu egingo da)\nProfessional (saldu egingo da)\nEnterprise (enpresa handientzat)\nUltimate (enpresa handientzat)\n- Ordenagailua Vista-gaz baino 'arinago' doa, batez be biztukeran, behar diran elementuak baino ez diralako kargetan.\n- Orain arte pantailan izan dogun barra hori desagertu egiten da.\n- Vista-k behin eta barriro emoten euskuzan abisuak 'Action Center' izeneko kutxa batean sartu ditue.\n- Ordenagailuari lotuta dagozan beste tresnek (berbarako, inprimagailuek) arazo gitxiago emoten ditue.\n- Vista erabiltzale askok gurago izan eben Windows XP sistemea. Oraingo bertsinoagaz, Windows XP-ko aplikazinoak erabil daitekez (Professional eta Ultimate modeloetan).\n- Gure fitxategiak, betiko 'karpetatan' antolatzeaz gan, 'liburutegian' gorde geinkez.\nBeta bertsinoa hiru miloe pertsonek erabiliko dabela aurreikusi dau Microsoft-ek eta, aldaketak dituan arren, ez dira lar.


ibilbideko kobak | KOBAZ KOBA TRAIL 2018 mendi lasterketa, Zestoa. Gipuzkoa\nHome / ibilbideko kobak\nKRONOLOGIA: 3.000-1.500 urte Izarraitzeko multzo megalitikoan sailkatzen da, 600/700 metro inguruko altitudean aurkitzen dira megalito hauek. Monumentu mota hau Burdin Aroko hilobiei loturik egon [...]\nKRONOLOGIA: 15.000-1.500 urte Paleolitoko ehiztarien babeslekua eta heriotza erritualekin loturiko gune garrantzitsua Itziarko Itxaspe auzoan kokatzen da, Salbatore mendiaren hegoaldeko hegalean, [...]\nKRONOLOGIA: 30.000-1.500 urte <kompresoreak 15.000 urte> Giza aztarna ugariak, bai hezurrean eta bai harrian eginak. Aztarnen artean “Ermittiako konpresorea” izenez ezagutzen den arte [...]\nKRONOLOGIA: 13.000-12.000 Zestoako udalerrian egindako azken labar arte aurkikuntza da, 2016ko udaberrian eginikoa. Oraingoz zaldiak eta ahuntzak agertu dira hormetan zizelaturik. 2016ko [...]\nKRONOLOGIA: 300.000-25.000 urte Euskal Herrian aurkitu diren aztarna arkeologikorik zaharrenetakoak. Neandertalen aurrekaria izandako Homo heidelbergensis deiturikoak tailer bezala erabilitako [...]\nKRONOLOGIA: 16.000-10.000 Azken izotzaroko urterik hotzenetan erabilitako koba: giza okupazioaren arrastoak, ehizatutako animaliak eta hainbat objektu Altzolaras edo Granada errekaren arroaren [...]\nKRONOLOGIA: 22.000-15.000 Euskal Herrian gutxi ezagutzen den aro bateko labar artea: zaldiak, oreinak eta uroak. 2015ean Sastarrain bailaran, Ekaingo kobazuloaren inguruan, Zestoa eta Debaren [...]\nKRONOLOGIA: 18.000 Duela 18.000urte margoturiko ahuntz eta oreinak 2014ko abenduan, Zestoako Ertxina mendian kokaturiko haitzulo txiki honetan labar artea aurkitu zen, gutxienaz duela 18.000 [...]\nKRONOLOGIA: 15.000 URTE 15 000 urtetako zintzilikaria eta puntu gorriak, agian azti, txaman edo errituekin lotura zuen pertsona baten bizilekua. Kobazuloa Debako udalerrian aurkitzen da, Deba [...]\nKRONOLOGIA: 100.000-35.000 urte Neandertal gizakiaren eta lehen Homo sapiensen udako ehiza lekua Altzolaras edo Granada errekak ebakitako mendi honetan giza okupazioa izan duten hainbat kobazulo [...]\nEdozein gauzarekin... kontaktuan jarri


Beste gailuetara konektatzea\nBeste gailuetara konektatzea\nMakina ordenagailu batera (Windows zerbitzaria) edo Canon multifuntzio inprimagailuen Espazio aurreratua-era konekta daiteke sare batean. Makinak konektatutako Windows zerbitzarian edo Espazio aurreratua-en gordetako datuak inprimatu/bidali ditzake.\nMakina multifuntzio inprimagailuetako biltegiratze-guneetara konektatzeko, beste inprimagailuen ezarpenak ere beharrezkoak dira.\nSakatu <Funtzio-ezarpenak> <Gorde/Atzitu fitxategiak> <Sare-ezarpenak>.\nZehaztu elementu bakoitza.\nKonektatzeko multifuntzio inprimagailuak erregistratzea\nErregistratu konektatzeko Windows zerbitzaria edo beste inprimagailu multifuntzioen Espazio aurreratua.\nSakatu <Sareko tokien ezarpenak> <Gorde>.\nSartu beharrezko informazioa eta sakatu <Ados>.\nSartu konektatu nahi duzun Espazio aurreratua-aren izena. Hemen sartutako izen bat zerrendan bistaratzen denez sartzeko unean, sartu izen irakurterraz bat.\nHautatu <SMB> edo <WebDAV>, helmugako Windows zerbitzaria edo Espazio aurreratua-a SMB zerbitzari edo WebDAV gisa eskuragarri egin den.\nProtokolo-ezarpenean, <Lekua> bistaratzen da <SMB> hautatzerakoan eta <Ostalari-izena> bistaratzen da <WebDAV> hautatzerakoan.\nSartu helbidea <Lekua>-en "\_\_ (ostalari-izena edo IP helbidea) \_partekatu" gisa espazio partekatu batera konektatzeko, edo "\_\_ (ostalari-izena edo IP helbidea)\_erabiltzaileak" gisa espazio pertsonal batera konektatzeko.\nSartu helbidea <Ostalari-izena>-n horrela: "https:// (ostalari-izena edo IP helbidea) eta sakatu <Hurrengoa>. Ondoren, sartu "/partekatu" espazio partekaturako edo "/erabiltzaileak" espazio pertsonalerako <Karpetaren bide-izena>-en.\nEz erregistratu beste imageRUNNER ADVANCE serieko beste makina baten Espazio aurreratua edo kanpotik ireki daitekeen Window zerbitzari bat ez den beste ezer, makinaren funtzionamendua oker baitezake.\nKomunikazio protokoloak kontrolatzea\nHautatu komunikazio protokoloa Windows zerbitzari bati edo sare bateko beste Canon inprimagailu multifuntzioen Espazio aurreratua bati buruzko kanpo-erreferentzia bat egitean erabiltzeko. Hala ere, horietako bakar bat erabiltzen bada, segurtasuna hobe dezakezu behar ez diren ezarpenak desgaituz.\nSakatu <Kanpo-erreferentziaren protokoloa>.\nSakatu erabiltzen duzun protokoloko <Bai> eta ondoren sakatu <Ados>.\nSMB bidezko konexioa erabiltzen ez denean, ezarri <SMB> ezarpena <Ez>-erako. WebDAV bidezko konexioa erabiltzen ez denean, ezarri <WebDAV> ezarpena <Ez>-erako.\nKonektatzerakoan ziurtagiria egiaztatzea\nKonektatu beharreko Windows zerbitzaria edo Espazio aurreratua TLS erabiltzeko ezarrita badago, konektatutako gailutik bidalitako TLS zerbitzariaren ziurtagiria konektatzerakoan egiazta dezakezu. Errore bat gertatuz gero konexioa bertan behera gelditu denez, hirugarrenen aldetiko identitate-lapurreta bezalako erasoak ekidin litezke.\nSakatu <Berretsi sarera sartzeko TLS ziurtagiria>.\n<Bai> sakatzean, egiaztatze-elementuak gehitzeko pantaila bistaratuko da. Izen komuna (CN) egiaztatu behar baduzu, gehitu egiaztatze-marka.\nBeste gailu batzuekin lan egitea\n> Konfiguratzea > Beste gailuetara konektatzea


Txikia eta aldendua izan arren, edo horregatik agian, betidanik izan ditu biztanleak. Jatorrizko tribuak han izan ziren bizitzen. Eta 70eko hamarkadatik aurrera LGTB+ kolektiboen babesleku ezagun ere izan da.\nOntziz iritsi gara Ocean Beach izeneko herrira. Hori baita hara ailegatzeko modu bakarra, txalupan. Han ez dago automobilik. Ezta errepiderik ere. Iritsi garenean, guardia batek abisatu dit. “Hemen ez da behar maskararik”, eta zer gerta ere, kendu egin dut. Nahiz eta neguan ehun bat lagun inguru bizi bertan, giro handia aurkitu dugu, tabernak eta jatetxeak, jendea hara eta hona, oinez edo bizikletaz, arrantzale giroko herrian. “Aita” esan dit alabak, “ematen du Tiburon filma grabatu zuten herria”.\nHondartzara bidean, oholezko etxeak ikusi ditugu. Hondarraren gainean zeuden eraikita, oso oinarri altuekin, eskegita bezala daude, uholdeak saihesteko.\nHondartzan, harea zuria, itsas kurkuiluen oskolak eta olatu handiak. Ura hotza, oso hotza. Hala ere, ausartu gara sartzen. Bista galtzen zen itsasoan . “Badakizue”, esan diet, “ozeano hau gure ozeano bera da. Ur hauek berak noizbait euskal kostaldean izango ziren”.\nEz dakit egia den, baina polita geratu zait.\n2021ko maiatzak 10


Txantxiku elektrizitateak egingo ditu kanpo argiteria publikoa berritzeko 3. faseari dagozkion lanak — Berbia\nTxantxiku elektrizitateak egingo ditu kanpo argiteria publikoa berritzeko 3. faseari dagozkion lanak\n120 luminaria aldatuko dira Bidebarrieta eta Portalekua inguruetan\nArgiteria publikoa hobetu eta kontsumoa gutxitzeko 3. faseari dagozkion lanak esleitzeko, publizitaterik gabeko prozedura negoziatua erabili du Udalak. Hiru enpresei lizitaziora aurkezteko gonbidapena luzatu zien eta egin dituzten eskaintza ekonomiko eta txosten teknikoak baloratuta, Txantxiku elektrizitateak enpresari esleitu zaizkio lanak.\nDatozen asteetan 120 luminaria aldatuko dira Bidebarrieta eta Ultzegin kaleetan eta saihesbide inguruan. Konkretuki, anbulatorio parean hasi eta Bidebarrieta kale osoan zehar, Ultzegin kaleko aparkalekuan eta GI-2630 errepidean, saihesbideko biribilgunetik Portalekuako biribilgunera arteko luminariak aldatuko dira. Egungo sodio lurrunezko argien ordez LED teknologiadunak jarriko dira. Helburua, argindar kontsumoa jaistea da, luminaria berriek iraupen luzeagoa eta mantentze gastu txikiagoa izaki errendimendu hobea dutelako. Gainera, argi intentsitatea erregulatzeko sistema adimenduna jarriko da. Onartu den esleipen aurrekontua, 69.000 euro gehi BEZa da.\nLanak berehala hasiko dira, bi erakundek diru laguntza agindu baitiote udalari eta horiek jasotzeko, lanak lehenbailehen egin behar baitira. Energiarako Euskal Erakundeak ia 21.000 €ko diru laguntza agindu du eta Foru aldundiak beste 11.000 € emango ditu.\n2013an ekin zion Udalak, argiteria publikoa eraginkorragoa bihurtzeko luminariak aldatzeko lanari. Faseka egin dira eta esleitu berri diren 3. fase honetan Bidebarrieta eta Portalekua ingurukoak aldatuko dira.


Caleb Ewan izan da azkarrena Giroan | Kirola | Berria\nNoiz sortua: 2019-05-22 23:36:17\nCaleb Ewan izan da azkarrena Giroan\nTxirrindulari australiarrak irabazi du 11. etapa, esprintean. Bihar hasiko dira mendiko saioak.\nCaleb Ewan (Lotto-Soudal) nagusitu da gaur Italiako Giroko hamabigarren etapan, esprintean Arnaud Demareri (Groupama) eta Pascal Ackermanni (Bora) aurrea hartuta. Bigarren garaipena du australiarrak aurtengo ekitaldian. Ozo zail izango du beste bat lortzea, bai berak, baita beste esprinterrek ere. Izan ere, igotzaileek hartuko diete erreleboa hemendik aurrera. Lasterketaren zatirik gogorrena eta erabakigarriena dator ate joka.\nHurrengo hiru egunetan datorrena da horren adibide. Egunetik egunera areagotu egingo da ziklistek egin beharko duten lanaren gogortasuna: mendate gogor bat igoko dute bihar; hiru ostiralean; eta lau larunbatean. Igandean, berriz, etapa gorabeheratsua jokatuko dute, baina gain gogorrik gabekoa.\nCuneo eta Pinerolo artean ariko dira bihar Giroko ziklistak. Etapa laburra da, 158 kilometrokoa. Lehen 117 kilometroek ez dute zailtasun handirik, baina Montoso Lehen Mailako mendateko aurreneko aldapek sakabanatu egingo dute tropela. Ez da harritzekoa, igoera gogorra baita: ia bederatzi kilometro eta %9,4ko batez besteko pendiza. Gailurretik helmugara 32 kilometro daude. Ikusteko dago Conti (UAE) gai izango ote den lidertzari eusteko. 1.50era du Primoc Roglic (Jumbo). Ikusteko dago ere inor ausartuko ote den esloveniarrari eraso egiten.


Benedikto Anianekoa - Wikipedia, entziklopedia askea.\nHérault, 750 (egutegi gregorianoa)\nAkisgran, 821eko otsailaren 11 (70/71 urte)\nmonjea, abadea eta idazlea\nBenedikto Anianekoa  (latinez: Benedictus Anianensis; alemanez: Benedikt von Aniane; Septimania, 747 aldean - Kornelimünsterko abadia, Akisgran, 821eko otsailaren 12a), jaiotza izena Witiza, beneditar lekaidea izan zen. Elizak santutzat gurtzen du. Jaieguna, otsailaren 12an ospatzen da.\n774 edo 775ean, Saint-Seineko abadian sartu zen. 782an, Anianeko abadia sortu zuen Hérault ibaiaren ertzean, Montpelliertik 26 km mendebaldera. San Benedikto Nursiakoaren araudia finkatu eta berriro ezarri zuen Karlomagnoren inperioaren garaian; bi puntu nagusi hartu zituen oinarri: mundutik erabat berezirik bizitzea eta fraideen ohitura batasuna.\nWikimedia Commonsen badira fitxategi gehiago, gai hau dutenak: Benedikto Anianekoa\nMultimedia: Benedict of Aniane\nBNF: 13480568x (data)\nOpen Library: OL5055693A\nOrriaren azken aldaketa: 9 iraila 2021, 13:17.


2012 – Tropela.eus bloga\nZezenak dira, beltz-beltzak dira\nBeno errepideko 2012 denboraldia amaitutzat eman dezakegu. Honezkero baditugu Giroaren eta Tourraren itzulien ibilbideen berri, baina eta Vueltakoa? Noiz pentsatzen dute Olanok eta konpainiak aurkeztea?\nBadakigu Iruñan hasiko dela 2012ko Espainiako Itzulia (Bola del Mundo amaiera aldean izango du protagonismoa). Pasa den astean Diario de Navarrakoek elkarrizketa bat egin zioten Abraham Olanori eta bertan adierazi zuen lehen edo aitzin etapa horren inguruan ibilbide bat baino gehiago ari direla aztertzen (taldekako erlojuz kontrako saioa bat izango litzateke). Oso posiblea da San Ferminetako entzierroaren ibilbidearen zati bat sartzea. Zehatz-mehatz Estafetako bihurgunea (San Ferminetan zezen gehienak kurba horretan jauzi egiten badira, zer gertatuko zaie txirrindulariei erlojuz kontrako bizikletarena gainean!?!?)\nKontuan hartu behar dugu ibilbide honetan San Fermin bezperan korrikako lasterketa bat izaten dela, Bollywood-eko aktoreak egonda daudela pelikula bat grabatzen eta agian gauza harrigarrienetako bat: 1 Formula zezena balitz bezala egon zen Iruñako alde zaharreko kaleetan!! Eta orain, bizikletak zergatik ez?\nTropelzaleok beraz hurrengo egunetan, asteetan… adi egon beharko dugu. Uste dut polita izan litekeela datorren urteko Vueltako irteera. Iruña hiri polita da eta Nafarroak baditu paisai oso politak lasterketaren lehen etapetan ikusteko.\nBidaltzailea:Piban 2011-11-14 Hemen argitaratua:Espainiako Vuelta, IbilbideakEtiketak: 2012, Abraham Olano, iruña, vueltaUtzi iruzkina Zezenak dira, beltz-beltzak dira bidalketan


2019ko ekainaren 18a, asteartea | Ordua Euskal Herrian 19:15:48\nVanilla planifolia (Argazkia: H.Zell-CC By SA)\nUrte batzuk badira. Izen larriko sukaldari baten mahaian. Haragi muttur bat eskatu genuen otordua bukatzen hasteko. Ni beti izan naiz gatzaren zalea, eta, okelak gatzik ez izatea gutxi bazen, gozoa iruditu. Sukaldariak berak argitu zidan: “Guk haragi orori banilla eransten diogu”. Izorrai, neure artean...\nNik banilla okasio bakan batzuetan besterik ez dut erabiltzen, eta jeneralean, azidoari lotuta. Ozpingintzan, adibidez. Sagardo barriken amarekin egindako ozpin garrafoikada bati “Bourbon” aldaerako banilla leka bat erantsita, sekulakoa lortuko duzu. Arrainarekin ez beste edozerekin erabiltzeko, gorena: entsalada, haragia, konpota... Nire iritzia. Bakoitzak bere disgustua.\nBanilla izango da munduan gehien erabiltzen den urrintzaileetako bat. Banilla naturala, Vanilla planifolia orkidearen fruitua da. Mexikon txokolatearekin nahasian topatu zuten, agidanean, europar kolonizatzaileek. Harrezkero, haren hedapena ez da makaldu.\nRéunion uhartea Île Bourbon zela, 1841ean, Edmon Albius esklaboak banilla eskuz polinizatzeko era asmatu zuen. Horrek ikaragarrizko bultzadizoa eman zion, eta Ameriketatik Indiako Ozeanoaren inguruko lurretara pasa zen haren ekoizpen nagusia. Uharte horretan bertan, lehenik, eta Madagaskarren eta Indonesian, gero.\nBanilla fruitua berdetan biltzen da, eta ondoren bide luzea egin behar du nire ozpinera iritsi arte: lehenik galdarraztatu, lehortu eta ondoren ondu. Hilabeteetako lana... Zortzi-hamar bat. Banillina du lurrin berezi hori sortzen duen osagaia, baina banilla naturalean 171 osagai urrintzaile, behintzat, antzeman dira. Horra lekatxo soil baten artea. Izugarria.\nBanillina artifiziala sortzeko bide ugari landu dira. Egun, mundu osoan, urteko 50 tona inguru banilla natural ekoizten bada, artifizialetik 15.000 baino gehiago. Hori zelulosatik ateratzen da. Papergintzako edo azukregintzako astaproduktua da. Munduko kontsumitzaile handiena Coca-cola da. AEBetan, kastore ar helduek isats azpian, zakilaren eta uzkiaren aldamenean jariatzen duten olio antzekoa janarietan eta edarietan erabiltzeko gehigarri gisa ametitua da. Banilla edo mugurdi gustua ematen omen du...


SUPER PRESTIGE | MEEK\n2018ko urtarrilaren 7an « Super prestige » izeneko txapelketako finala jokatu da Garatenian. Egun horretan bi partida izan dira. Lehena, Goizeko Izarra eta Lau Herri taldeetako lau gazteen artekoa izan da.\nLehen partidan, Goizeko Izarrako gazteek dute irabazi. Bigarrenean, Ospital eta Ducassouren artekoa izan da. Finala denboran, Ospital aintzinean egon da baina Ducassouk, erian mina ukanik ere , ez du amore eman eta txapelketa irabazi du. Final horren emaitza 40 eta 34ekoa izan da. Maleruski, txapelduna, irabaztean kolpatu da eta ezin ukan du Frantziako txapelketan parte hartu.\nPartida horretan, publikoak etengabe Ducassou xixtukatu du partida denboran, eta bukatu delarik isiltzeko jestua egin die. Partida denboran, Ducassou Sorhondo jujeari mintzatu da eta publikoak hori ez du maitatu. Horregatik, publikoak Ospitalen aldea hartu du Ducassou etengabe xixtukatuz.


Vitoria-Gasteizko Udalaren web-orria - Tokiko Agenda 21 - Adierazleen sistema - Hiriko kutsadura\nTokiko Agenda 21 - Adierazleen sistema - Hiriko kutsadura\nAire garbia ezinbestekoa da hirritaren eta ekosistemen osasunerako. Horregatik, hain zuzen, funtsezkoa da jasangarritasunerako.\nErabilitako adierazleek hiriko atmosfera-kutsatzaile nagusien balioak aztertzen dituzte, nagusiki garraiotik, industrian erregai fosilak erabiltzetik eta berogailu-sistemetatik datozenak, eta indarrean dagoen araudiak ezarritako arrisku-maila edo atalaseekin alderatzen dituzte. Kontrol hori, gero eta neurketa-estazio gehiago dituen Kutsadura Atmosferikoa Zaindu eta Kontrolatzeko Sare Automatikoaren bitartez egiten da. Analizatzen diren atmosfera-kutsatzaileak hauek dira: SO2, NO2, ozonoa eta PM10.\n1. Airearen kalitate "hala-moduzkoa", "txarra" edo "oso txarra" erregistratzen den egun kopurua\nDatu iturria: Gasteizko Kutsadura Atmosferikoa Zaindu eta Kontrolatzeko Sare Automatikoa. Vitoria-Gasteizko Udaleko Ingurumen eta Iraunkortasun Saila\n2. Urtean biztanleriari emandako ozonorako informazio-atalasea gainditzen den aldien kopurua\nDatu iturria: Gasteizko Kutsadura Atmosferikoa Zaindu eta Kontrolatzeko Sare Automatikoa. Vitoria-Gasteizko Udaleko Ingurumen eta Iraunkortasuna Saila\nOHARRA: Gasteizko Kutsadura Atmosferikoa Zaindu eta Kontrolatzeko Sarean datuak transferitzeko sisteman egon diren aldaketak direla eta, ezin izan dira eskuratu, buletin hau egin den egunerako, hiriko airearen kalitate adierazleak.\nZarataren inpaktuak eragin kaltegarriak izan ditzake gizakiaren osasun eta ongizaterako. Gizarte jasangarriak hiriaren funtzio nagusien (etxebizitza, lana eta mugikortasuna) nahasketa eskaini beharko luke, baina hiritarrei nazioartean gomendatzen den zarata-maila baino handiagoa jasanarazi gabe.\nIbilgailuek kale eta errepideetan eta trenak sortzen duten zaratak Gasteizko biztanleengan duen eragina zehaztu nahi du erabilitako adierazleak, ingurumen-hotsaren ebaluazio eta kudeaketari buruzko ekainaren 25eko 2002/49/CE Zuzentarauak definitutako markoaren arabera.\n3. Eguneko 24 orduetan kalitate-helburu gisa desiragarri litzatekeen zarata-maila baino handiagoa jasaten duten kaleetan bizi den biztanleria\nDatu iturria: 2003ko eta 2005eko Gasteizko Zaraten mapak. Vitoria-Gasteizko Udaleko Ingurumen eta Iraunkortasuna Saila\nNeurtze aldia: bi urtean behin\nOHARRA: Zuzenketa-neurriak beharko lituzketen zarata-tarteak gorriz nabarmendu dira. Etxe barruko benetako eragina, gutxienez kanpoan dagoen zarata-maila baino 33 dB(A) txikiagoa dela kontsideratzen da.\n4. Gauean kalitate-helburu gisa desiragarri litzatekeen zarata-maila baino handiagoa jasaten duten kaleetan bizi den biztanleria


AEBetako egoeraren berri eman du Mikel Reparazek - Azpeitia - uztarria.eus\nUztarria.eus 2018-04-27 11:54\nMikel Reparaz kazetariak (Arbizu, Nafarroa, 1975) hitzaldia eskaini zuen atzo, osteguna, Sanagustin kulturgunean. Dozenaka lagun izan ziren Trumpen Amerika munduaren aurrean izeneko solasaldian, eta Reparazek AEBetan bizitako esperientzia izan zuen hizpide. Onintza Segurola kazetaria arduratu zen solasaldia aurkezteaz eta gidatzeaz.\n2013tik Amerikako Estatu Batuetan berriemaile lanetan ibili ostean, Euskal Herrira itzuli berri da Mikel Reparaz. Honako lotura honetan irakur daiteke Reparazi Urola Kostako Hitzak egindako elkarrizketa.\nJon Sarasuak hartuko du Reparazen lekukoa; izan ere, hark Sustraiak eta adarrak-XIX. eta XX. gizaldietako ideologiak, zertan dira? hitzaldia eskainiko du maiatzaren 9an. Sanagustin kulturgunean izango da, eta Ion Muñoa ariko da aurkezle lanetan. Munoandik ez du oraindik solasaldiaren ordua jakinarazi, baina data gerturatu ahala emango dute horren berri.\nMaiatzaren 29an, berriz, Euskadiko historia politikoa dokumentala aurkeztuko du Munoandik. Xabier Arzalluz EAJren buruzagi ohiaren inguruko ikus-entzunezkoa ere Sanagustin kulturgunean eskainiko dute.\nAurrera begira ere ekintzak egiteko asmoa du Munoandi elkarteak. Hain zuzen ere, Ane Irabazabal eta Jon Artano nazioarteko kazetarien hitzaldi bana ere antolatuko duela esan du elkarteak, eta udazkenera begira ere hainbat ekitaldi ari da prestatzen Euskadiko Filmategiarekin elkarlanean.


Gaur8 - Wikipedia, entziklopedia askea.\nInformazio orokorreko gehigarria\n2007ko martxoaren 10ean\n0,50€ (Gararekin batera 2€)\nAntton Izagirre, Miren Azkarate Badiola, Iñaki Altuna, Maite Ubiria, Iker Barandiaran, Koldo Sagasti\nAmaia Ballesteros, Alai Zubimendi, Unai Gaztelumendi, Exprai\nGaur8 Gara egunkariaren euskara hutsezko gehigarri jeneralista da, larunbatetan egunkariarekin batera argitaratzen dena. Izan ere, Euskal Komunikabideak Hedatzeko Elkartea S.A. (EKHE) taldearen baitan dago Gaur8, Gara, Naiz, 7K, Mediabask, Kazeta eta Naiz Irratia hedabideekin batera. Hamaika TBren jabetzaren parte bat ere badu EHKEk. Paperezko edizioaz gain, edizio digitala ere badauka Gaur 8-k.\nDonostiako Igara auzoan du egoitza, eta Amagoia Mujika Telleria da zuzendaria. Informazio orokorra eskaintzen du, eta bere ikuspegia nazionala da, Euskal Herrikoa. Bere ildo editoriala, bestalde, ezkertiarra, abertzalea eta aurrerakoia da. “Mila leiho zabalik” da bere eslogana.\n4 Negozio eredua eta hedapena\n2007ko martxoaren 10ean kaleratu zen lehenengoz Gaur8, Garak “euskararekin duen konpromisoan beste urrats kualitatibo bat emateko” asmoarekin. Beraz, historia nahiko laburra du hedabide honek. Hasiera batean, papera eta Internet uztartzeko intentzioarekin jaio zen, webgune esklusibo eta guzti (www.gaur8.info). Hala, leiho bat ireki nahi zien teknologia berriei. Webguneak eguneko albiste nagusiak eta idatzizko edizioa bilduko zituen, gaurkotuta. Era berean, tarte berezia eskainiko zien bere orduko blogariei Blogariak eta Blogosfera ataletan. Euskaraz idatzitako blogen eta horien egileen erreferente eta topagune izan nahi zuen lehenak; bigarrena, berriz, kolaboratzaileen eta blogarien ekarpenak argitaratzeko erabiliko zen. Hala ere, moldatzen joan da denborarekin. Egun, ez dago blogik, baina kolaboratzaileek protagonismo berezia dute: eurek idazten dituzte testu gehienak, baita EKHE osatzen duten beste hedabideetako kazetariek ere. Amagoia Mujika zuzendariak eta beste bi langilek baino ez dute osatzen berez Gaur8ren lantaldea.\nGertaeren gaineko begirada pausatua eskaintzen du Gaur8 astekariak. Horretarako, lau sailetan daude banatuta edukiak, paperezko edizioan zein digitalean: Atzerria, Begirada, Herria eta Herritarrak. Horietan guztietan eduki informatibo, interpretatibo, analitiko eta iritzizkoak nagusitzen dira. Izan ere, erreportajeak, albisteak, elkarrizketak, analisiak, iritzi artikuluak, binetak eta zutabeak aurkitu daitezke proiektu komunikatibo honetan; denak, euskaraz. Edizio digitalaren kasuan, papereko eduki berdinak ageri dira gehienbat, baina badu sail berezi bat: Egunerokoa. Bertan, artikulu berri bat edo bi argitaratzen dira egunero. Gainerakoa larunbatetan eguneratzen da, aldizkaria kaleratzearekin batera.\n2021eko apirilaren 24ko zenbakiaren azala.\nBeste sailei dagokienez, Atzerria atalak Euskal Herriko mugetatik kanpoko informazioa jasotzen du. Adibidez, 2021eko apirilaren 24ko zenbakian, Brasilgo egoera aztertu zuen Martin Mantxo aktibistak, eta Ainara Lertxundi kazetariak erreportajea egin zuen, klima aldaketaren muturreko ondorioak pairatzeko arriskuan dauden herrialdeetan, fenomeno meteorologikoek haurrengan izan ditzaketen ondorioei buruz.\nHerria eta Herritarrak sailek, aldiz, Euskal Herrian jartzen dute fokua: Herriak Euskal Herriko tokien, arazoen, iritzien, istorioen edota proiektuen berri ematen du, baita marrazkilari baten bineta jaso ere, Irritzia izeneko azpiatal batean. Herritarrak sailak, berriz, pertsonen gain jartzen du fokua elkarrizketen edo erreportajeen bidez. Kolaboratzaile desberdinen iritzi artikuluak eta zutabeak ere jasotzen ditu, horien artean, Behatxulotik azpiatala, gertaera historiko bati buruzko Juantxo Egañaren iruzkina argazki zahar bat oinarri hartuta. Batzuetan, sarean bolo-bolo ibili diren albisteen berri ere ematen du Sarean izeneko azpiatalean. Kasu horretan, albiste bakoitzari argazki bat, testu labur bat eta QR kode bat eskaintzen dio, irakurleak Interneten kontsultatu dezan albistea.\nBegirada saila hiru testuz osatuta dago, eta bakoitza sail desberdinen artean dago tartekatuta. Iritzi artikuluak dira, baina badute kutsu dibulgatibo bat. Izan ere, arkitekturan, teknologian, osasunean edota hezkuntzan bezalako esparruetan aditu direnen begiradak jasotzen dira bertan.\nHerritar Berri S.L.U. da Gaur8 gehigarriaren enpresa argitaratzailea. Enpresa honek Euskal Komunikabideak Hedatzeko Elkartea S.A. (EKHE) taldea osatzen du Tai Gabe Digitala S.L., Baigorri Argitaletxea S.A., Euskal Irrati Zerbitzuak S.L. edota Iparla Baigura Komunikazioa elkartearekin batera.\nEspainiako Auzitegi Nazionaleko Baltasar Garzón epaileak Egin egunkaria itxi ondoren, 10.000 norbanako baino gehiagok proiektu komunikatibo berri baten sorrera babestu zuten diruz. 1.000 milioi pezetako kapitalarekin sortu zuten azkenean EKHE enpresa, eta proiektua diruz babestu zuten norbanako horiek guztiak akziodun bilakatu ziren. Zeren, EKHE sozietate anonimo bat da, eta jabetza akzioetan banatuta du.\nHasieran, 1999. urtean, EKHEk Gara egunkariaren sorrera sustatu zuen, eta, gero, bultzatu zuen egun taldea osatzen duten gainerako hedabideen sorrera: 7K iganderoko gehigarria (1999), Kazeta Ipar Euskal Herriko hedabide digitala (2008), Naiz hedabide digitala (2012), Mediabask Ipar Euskal Herriko astekaria (2014), Naiz Irratia (2019) eta, beste hedabide batzuekin elkarlanean, 11TB (2006). Azken hau Hamaika Telebista Hedatzeko Taldea S.A. enpresarena da, eta EKHEk akzioen %20 du.\nNegozio eredua eta hedapena[aldatu | aldatu iturburu kodea]\nNahiz eta Gaur8 Gara egunkariarekin batera kaleratzen den, egunkaria erosi gabe ere lortu daiteke gehigarria kioskoetan 0,50 zentimoren truke (2021). Sarean, berriz, doan eskaintzen ditu eduki guztiak, inolako ordain hesirik gabe. Gainera, ez da beharrezkoa harpidetza egitea eduki digitalak kontsumitzeko.\nAmagoia Mujika zuzendariaren arabera, hartzaile askok sare sozialen bidez edota edizio digitalari esker irakurtzen dute Gaur8. Twitterren, adibidez, 2.500 jarraitzaile baino gehiago ditu, eta Facebooken, 780 jarraitzaile baino gehiago (2021).\n↑ a b «naiz: nor gara» www.naiz.eus Noiz kontsultatua: 2021-05-05.\n↑ a b «GAUR8, 'Gara'ren informazio eta komunikazio proiektu berria» Argia Noiz kontsultatua: 2021-05-05.\n↑ a b (Gaztelaniaz) «Gaur 8, una iniciativa del diario Gara que pretende compaginar versión en red con versión semanal en papel» Euskal kultura Noiz kontsultatua: 2021-05-05.\n↑ a b SLU, Herritar Berri. «GAUR8» GAUR8 Noiz kontsultatua: 2021-05-05.\n↑ a b «naiz: hedabidea zara» www.naiz.eus Noiz kontsultatua: 2021-05-05.\n↑ «naiz: hedabidea zara» www.naiz.eus Noiz kontsultatua: 2021-05-06.\n↑ «https://twitter.com/gaur_8» Twitter Noiz kontsultatua: 2021-05-05.\n↑ «Hasi saioa Facebook-en» Facebook Noiz kontsultatua: 2021-05-05.\nGaur8 gehigarriaren webgunea


Kaleko Mobida: abril 2011\nAtala: kontzertuak, matadeixe\nAste honetako galdera Nabat talde mitikoaren ingurukoa da. Euskal Herriko talde batek, beraien lehen demoko (Rip Off taldearekin splita) “Laida Bologna” abestiaren euskarazko bertsio bat jotzen du, Zein da talde hori?\nOparia Riot Kids fanzinearen kamiseta bat izango da, badakizue parte hartu!!\nApirilak 20, Asteazkena, gaueko 23.00tatik 00.00tara Kaleko Mobida Punkoi! Irratsaioan, Punkoi! Musika italiarra aztertuko da, Lander Striker, Atotxa eta Siratz Street Alarmekin. Nabat, Klasse Kriminale, Los Fastidios, Atarassia grop eta Malasuerte Fi-sud taldeak entzungo dira. Horrez gain, primizian Having a Laugh eta Strikers taldeen musika entzungo dira. Beti bezela, leihaketa, inkesta eta agenda aipatuko dira, eta askoz gehiago! Euskal Herriko punkoi! Musikaren onena Info7 irratian!\nAtala: Kaleko Mobida irratsaioak Oi italiarra\nAtala: skizo denda kaleko mobida kamisetak\nAste honetako galdera Txarrantxa Rock-aren ingurukoa da, aste honetan VI.urtemuga ospatzen denaren aitzakiarekin.\nZein izan zen Txarrantxa Rock-aren V. Urtemugako kartela? Hau da, zein taldek jo zuten bertan? Zozketatuko dugun oparia, Riot Kids fanzinearen 20. eta 21. zenbakiak izango dira. Parte hartu eta erantzun!\nAtala: Kaleko Mobida, Leihaketa\nAste honetako galdera, Plan B taldearen ingurukoa da, pasa den astean EP berri bat aurkeztu baitziguten. Formazio originala aldatua izan zen orain dela zehozer, eta Aratz (Afonia) sartu zen baxulari bezala.\nZein da formazio originaleko eta taldea utzi zuen baxulariaren izena? Opari bezala beraien EP berria izango dugu.\nApirilak 6, KORRESPONTSALAK NAGUSI KALEKO MOBIDAN!\nApirilak 6, Asteazkena, gaueko 23.00tatik 00.00etara, asteazkena bukatzeko era onena Kaleko Mobida Punkoi! Irratsaioarekin. Gaurkoan, pasa den asteburuko kontzertuen kronikak egingo ditugu, gure korrespontsal ezberdinei deituz. Saio bukaeran, agenda, lehiaketa eta inkesta aipatuko dira beti bezala. Abesti berri batzuk primizian eta betikoa, Oi! musika eta gehiago!\nAtala: irratsaioak Kaleko Mobida korrespontsalakk


Aitor Zabaleta izan da azkarrena Gorlako auto igoeran - Bergara - Goiena.eus\nAitor Zabaleta izan da azkarrena Gorlako auto igoeran\nOihana Elortza 2016-05-07 22:16\nHonenbestez, hamazazpi aldiz irabazi du pilotu bergararrak proba hau; aurtengoa, gainera, 25.ena izan da. "Nire aurkari zuzenak beste lasterketa batean zeuden gaur, eta banuen irabazteko esperantza", adierazi du Zabaletak saria jaso aurretik.\n25. urteurrena izanik, berezia izan da gaurko lasterketa Gorlako igoera antolatzen duen taldearendako. Euri pixka bat egin duen arren, igoera arazorik gabe egin ahal izan dute eta ez da arazorik egon, antolatzaileen esanetan.\nIluntzean egin dute sari banaketa seminarioko patioan eta salbuespen moduan, 25. urteurrena delako, parte hartu duten auto guztiak haraxe eraman dituzte gidariek, zaleen poztasunerako. Lola-k, Zabaletaren autoak, zale asko erakarri ditu eta batek baino gehiagok atera du argazkia eserleku bakarreko autoaren aurrean.\nModalitate horretan bi gidarik bakarrik bukatu dute lasterketa:\nAitor Zabaleta - Lola BMW (Gorla Racing)\nMichel Iribarren - Speed Car (Lagun Artea)\nTurismo kategoriako sailkapeneko lehen hirurak, berriz, hauexek:\nGerard de la Casa - Seat Cordoba WRC (Baporo Motorsport)\nIban Tarsicio - Mitsubishi Lancer Evo IX (Durangaldea Racing Elkartea)\nMarkel Cestafe - Mitsubishi Lancer Evo VII (Gorla Racing)\nGuztira 66 gidarik parte hartu dute igoeran. Sari banaketaren bukaeran jaso dute saria lasterketa amaitu duten lehen hiru bergararrek:\nIñigo Lizarralde - BMW M3 E36 (Gorla Racing)\nAitor Zabaleta: "Ez dakit merezitakoa izan den, baina bai lana eman digula"\nTxomin Madina Milikua 2016 mai 08 Bergara\nGorlako auto igoeran ateratako argazkiak\nOihana Elortza 2016 mai 07 Bergara


Unibertsoa eta musikalak hizpide, Aginaga eta Zubietako Eskolen inauterietako ikuskizunetan | Noaua Kultur Elkartea\nHemen zaude: Hasiera » Aisia » Unibertsoa eta musikalak hizpide, Aginaga eta Zubietako Eskolen inauterietako ikuskizunetan\nUnibertsoa eta musikalak hizpide, Aginaga eta Zubietako Eskolen inauterietako ikuskizunetan\nBy\tnoaua\ton\t2018-02-09\tin\tAisia, Euskara, Hezkuntza, Jaiak, Jendartea, Kultura\nUnibertsoa izan dute hizpide nagusi Aginagako Eskolakoen emanaldian, musikalak Zubietako Eskolakoen saioan. Inauterietako ikuskizun ederrak plazaratu dituzte bi ikastetxeek, bazkalostean. Aginagarrek Eliza Zaharreko oholtzan. Zubietarrek, euria tarteko, bertan behera utzi behar izan dute iragarria zuten kalejira, eta frontoian eskaini dute emanaldia. Ikastetxeetako saioekin, orain bai, inauterietan gara.


Beheko kategorietako informazioan futbolarekin lotutako lesio ohikoenak aipatzen dira. Lesio bakoitzarekin tratamendua eta zergatien deskribapena dago. Beti bilatu mediku arreta kualifikatua lesio horien inguruan.\nBelauneko lesio akutua tik gehiegi mota lesioak bitartekoa.\nFutbol partida related to orkatila lesioak deskribapenak, tratamenduak eta arrazoiak barne.\nFutbol erlazionatutako berariazko oinetan zauri deskribapenak, tratamenduak eta arrazoiak barne.\nFutbol erlazionatutako berariazko behatzak lesioak deskribapenak, tratamenduak eta arrazoiak barne.\nTxikiagoa Leg Min\nFutbol partida erlazionatutako txikiagoa hanka area, tratamenduak eta arrazoiak barne lesioak deskribapenak.\nLesioaren deskribapena Aurreko lotailu gurutzatuaren lesioa belauneko muskulu-eskeletoko lesio ahulgarria izan daiteke, kirolarien artean gehien ikusten dena. Harremanik gabeko malkoak eta hausturak dira kausa ohikoenak ...\n-27 02 2011-Hits: 30934 Belauneko lesioak Darren Pitfield\nLesioaren deskribapena Atzeko lotailu gurutzatua (edo PCL) belauneko lau lotailu nagusietako bat da. Tibiaren atzeko intercodylar gunea lotzen du ...\n-20 12 2010-Hits: 24817 Belauneko lesioak Darren Pitfield\nLesioen deskribapena Orkatila bihurritua, orkatila bihurdura, orkatila bihurritua, orkatila ijeztua, orkatilako lesioa edo orkatilako lotailuetako lesioa ere ezaguna den osasun egoera ohikoa da. Bat edo gehiago ...\n-21 03 2010-Hits: 30720 Orkatila lesioak Darren Pitfield\nLesioaren deskribapena Futbolariaren orkatila hezurren arteko orkatilako lotailu edo tendoien estutzea edo eragotzea da, bereziki taloaren eta tibiaren artean. Horrek mina, hantura eta ...\n-20 03 2010-Hits: 24391 Orkatila lesioak Darren Pitfield\nLesioa Deskribapena Takoi ubelduak gertatzen dira orpoaren babesa egokia ez denean. Orpoaren hezurra (Calcaneus) eremua normalean gantz-eremu batek babesten du. Hala ere gantz horrek ...\n-28 02 2010-Hits: 21910 Foot Min Darren Pitfield\nMetatarsalphalangeal joint bihurdura (Turf ...\nLesioaren deskribapena Belar behatza oinaren eta behatzetako baten arteko artikulazio eta ehun konektiboaren lesioa da. Behatz lodiak (1. falange) esku hartzen duenean, ...\n-28 02 2010-Hits: 25468 Min behatza Darren Pitfield\nLesioaren deskribapena Estres haustura hezurrak osatu gabeko haustura mota bat da. "Ezohiko edo errepikatutako estresak" eragiten du eta orkatilan edo hankan pisu jarrai astunak ere baditu.  ...\n-27 02 2010-Hits: 21656 Belauneko lesioak Darren Pitfield\nLesioaren deskribapena Metatarsoa edo metatarsiar hezurrak oinean dauden bost hezur luzeen multzoa dira, oinaren atzeko eta erdiko tarsioaren eta falangearen ...\n-27 02 2010-Hits: 28945 Foot Min Darren Pitfield\nLesioaren deskribapena Bi menisc daude belaunean. Izterreko hezur femuraren eta gibeleko hezurraren tibiaren artean esertzen dira. Izterreko hezurraren eta hezur hezurraren muturrak bitartean ...\n-27 02 2010-Hits: 25266 Belauneko lesioak Darren Pitfield


EH Bildu Bilbok Udal Gobernuari eskatu dio bere ardurak bere gain hartzeko eta prebentzio lana egiteko, terrazetan pilaketak saiheste aldera\n| 2020-05-12 10:51:00\nEH Bildu Bilbo udal taldeak "bere ardurak bere gain hartzeko" eta "prebentzio lana eta lan pedagogikoa" egiteko eskatu dio Udal Gobernuari, "atzo gertatutakoa saihesteko, ireki zuten hainbat Bilboko ostalaritza establezimenduen terrazatan eta inguruetan jende pilaketak izan baitziren".\nEH Bildu Bilbok azaldu duenez, ostalaritza sektorea "COVID 19ren krisiaren ondorioak zuzenean pairatzen ari da, eta oso gaizki pasatzen ari da". "Atzo ostalari batzuek terrazak irekitzea erabaki zuten, beste batzuek, ordea, ezin izan zuten, edo ez zuten komenigarritzat jo, konpentsatzen ez dietelako. Hala ere, ireki zutenetako batzuek, erantzukizunagatik, euren lokalak ixtea erabaki zuten arratsaldean, egoerak gainezka egin zuelako, besteak beste, jendearen pilaketak eman zirelako, horrek egungo egoeran dakarren arriskuarekin".\nEgoera horren aurrean, EH Bilduk esan duenez, Bilboko Udal Gobernuak "irtenbide gisa soilik proposatzen digu izuna, eta horrek epe laburrean arazoa konpon dezakeen arren, epe ertain-luzera ez du konponduko". Bilboko hainbat tabernetako terrazatan atzo gertatutakoa saihesteko, bere ustez, "ezinbestekoa da Udal Gobernuak lan pedagogikoa eta prebentzio lana egiteko baliabideak ezartzea".\n"Udal Gobernuak bere erantzukizunak onartu eta, zigorretatik haratago, konponbideak mahai gainean jarri behar ditu, bilbotar guztion osasuna arriskuan jartzen duten egoerak saihesteko", nabarmendu du.


Etxebizitza eskaera - Eusko Jaurlaritza - Etxebizitza - ASAP Programa\nNola egin eskaera bat ASAP programako etxebizitza bat esleitzeko\nAgente laguntzaile homologatu baten bidez\nKontsulta ezazu ASAP programako etxebizitza bat esleitzeko egin duzun eskaera\nASAP programatik kanpo geratzeko zioak\nASAP programan argitaratutako etxebizitza bat alokatzeko interesa baduzu:\naurretik Etxebiden izena eman behar duzu\nalokairu-erregimeneko etxebizitza bat eskatuta eduki\nUrteko 15.000 eta 39.000 euro bitarteko diru-sarrera gordinak.\neskaera bat egin beharko duzu.\nEtxebizitzok esleitzeko orduan, halaber, zorrotz beteko da eskaerak egin dituzten hurrenkera. Zure eskaera egitean etxebizitza berari interesa agertu dioten Etxebideko beste eskatzaile batzuk badaude, zurearen aurretik dauden eskaeren kopuruaren berri emango zaizu, parte hartu nahi duzun erabaki dezazun; zure eskaera itxaron-zerrenda batean sartuko da.\nEtxebizitza itxaron-zerrendan zure aurretik zegoen Etxebideko eskatzaile bati esleitzen bazaio, zure eskaera ezeztatuko da, eta horren berri emango zaizu xede horrekin eman diguzun helbidera posta elektroniko bat igorriz.\nEtxebizitza bat eskatzea erabakitzen baduzu, kontuan hartu behar duzu etxebizitza horri uko egiteak eragotzi egingo dizula ASAP programako beste etxebizitza bat eskatzea 6 hilabetez.\nEz da beharrezkoa etxebizitza kokatuta egon dadin etxebizitza-eskaera egin duzun udalerrian.\nEtxebizitza esleituz gero, zure azken nomina jakinarazi beharko diozu agente laguntzaileari, eta beharrezko diru-sarrerak bete ezean, zure etxebizitza-eskaera ezeztatuko da diru-sarrerak ez betetzeagatik.\nSar zaitez etxebizitzen zerrendan gure\nZure intereseko etxebizitzaren bat badago, etxebizitza horren esleipenean parte hartzea eska dezakezu honako baldintzak hauek betetzen baditu\nEtxebizitzaren errenta ez da urteko diru-sarrera gordinen % 30 baino handiagoa.\nEtxebizitza zure bizitegi-premietara egokitua egon behar da ondokoan adierazitakoaren arabera: 66 zenbakidun EHAA, 2012ko martxoak 30.\nEtxebizitza ez da gainokupatuta gelditu behar ondokoan adierazitakoaren arabera: 66 zenbakidun EHAA, 2012ko martxoak 30.\nEtxebizitza eskuragarri badago, «Eskatu etxebizitza hau» izeneko botoia agertuko zaizu, eta bertan klikatu beharko duzu etxebizitza horren esleipenean parte hartzeko eskaera egiteko.\nIdentifikatzeko pantaila bat agertuko zaizu. Sar ezazu zure NAN edo AIZa, eta klikatu Jarraitu botoian.\nHautatu duzun etxebizitza eskuratzeko baldintzak betetzen badituzu, baina etxebizitza hori zuk baino lehenago aukeratu duten beste pertsona batzuk badaude, zure eskaeraren aurretik zenbat dauden adieraziko dizugu. Eskatzeari uko eginez gero, klikatu Ezeztatu botoian. Nahi baduzu zure eskaera etxebizitza horretarako itxaron-zerrenda batean sartzea, klikatu Jarraitu botoian.\nHarremanetarako zure datuak sartu ondoren, klikatu Bidali botoian.\nDenbora labur batez itxaron ostean, beste pantaila batek adieraziko dizu eskaera zuzen egin dela. Zure eskaera inprimatu edo gorde dezakezu, hala nahi baduzu.\nAgente laguntzaile homologatuarengana joz\nEtxebizitza publiko bakoitzean agente laguntzaile bat ageri da, eta horrekin harremanetan jar zaitezke zure interesa agertzeko. Zure eskaera egiten lagunduko dizu horrek.\nKontuan har ezazu etxebizitza bat esleitzeko eskatu ondoren ezin izango duzula beste bat eskatu aurreko eskaera ezeztatu arte.\nKontsulta ezazu ASAP programako etxebizitza bat esleitzeko zure eskaera\nZure eskaeraren egoera kontsultatu edo berau ezeztatu nahi izanez gero, klikatu hemen.\nIdentifikatzeko pantaila bat agertuko zaizu. Sartu zure NAN edo AIZa eta etxebizitza eskatzeko unean emandako eskaera-zenbakia eta klika ezazu Jarraitu botoian.\nAdierazi duzun eskaeraren informazioa erakutsiko zaizu; bertan «Kendu etxebizitza honetatik» botoia ikusiko duzu, eta horren gainean klikatu beharko duzu eskaera ezeztatu nahi izanez gero.\nAgente laguntzailea eskaera bideratzen ari bada, halere, ezin izango duzu hemendik ezeztatu. Jar zaitez harremanetan agente laguntzailearekin behar duzun edozer argibide jasotzeko.\nEskaera zergatik ezeztatu nahi duzun adierazi ondoren, klikatu Bidali botoian.\nDenbora labur batez itxaron ostean, beste pantaila batek adieraziko dizu ezeztapena zuzen egin dela. Zure eskaera inprimatu edo gorde dezakezu, hala nahi baduzu.\nZure eskaeraren egoera kontsultatu edo berau ezeztatu nahi izanez gero, klikatu hemen:\nAgente laguntzaileei dagokie programan sartutako etxebizitzak eskatzaileen zerrendako pertsonei edo bizikidetza-unitateei esleitzea, eskaerak jasotako hurrenkera zorrotzean.\nEtxebizitzak onartutakoan, errentamendu-kontratuak formalizatuko dira, fidantzak gordailatu eta zergen likidazioa egingo da.\nHonakoak ASAP programatik sei hilabetez kanpoan geratzeko zio izango dira:\nASAP programako etxebizitzei uko egitea.\nErrentamendu-kontratua sinatzeko agente laguntzaileak egindako errekerimenduei jaramonik ez egitea, horretarako beharrezkoa den dokumentazioa ez aurkeztea, kontratua sinatzeko egintzara ez aurkeztea edota ez sinatzea.\nAgente laguntzailea etxebizitza esleitu behar zaion pertsonarekin harremanetan ezin jarri izatea hiru eguneko epean.\nEtxebizitza bat eskuratzeko eskaera norberaren borondatez ezeztatzeak ez du ekarriko ASAP programatik kanpo geratzea, baldin eta eskaera hori egiten duen pertsonak edo bizikidetza-unitateak etxebizitza hori esleitzeko lehen lekua ez badu.\nAzken aldaketako data: 2021/10/29


Abian da ikasturte berria Arrigorriagako Gaztegunean, askotariko jarduerekin. Deia, Noticias de Bizkaia\nAbian da ikasturte berria Arrigorriagako Gaztegunean, askotariko jarduerekin\nDEIA.EUS - Miércoles, 3 de Octubre de 2018 - Actualizado a las 11:59h\nIkasturte berria abian da eta Arrigorriagako Udaleko Gazteria Sailak udalerriko nerabeentzako programazio zabala eta animatua prestatu du urte amaierara arte\nBILBO. Urrian jarduera hauek egingo dira: hasteko, parkour tailerra, eta, ondoren, zumba-saio osasungarria eta irabiakiak egiteko tailerra. Horrez gain, hilabetea amaitzeko, beldurrezko pasabide tradizional eta arrakastatsua egingo da.\nLas cofradías de Zeanuri miden su destreza en el juego de bolos\nDesde la organización intentan que la juventud continúe con la tradición\nUgao-Miraballesek urrian ospatuko diren Ondarearen Europako Jardunaldietarako doako lau ekintza antolatu ditu\nUdal bakoitzak gai baten inguruko jarduerak antolatzen ditu eta Aldundiak "Ondarea, emakumeen emaria" gaia proposatu du


EHLG, arrazionaltasuna absurduari gailendurik - GARA\nEHLG, arrazionaltasuna absurduari gailendurik\nEuskal Herriko Laborantza Ganberako lehendakari Mixel Berhokoirigoinek bi paper zituen prestatuta atzoko. Eta ona, «errexena», irakurri zuen, zorionez, Baionako Auzitegitik irtendakoan, epaileak haren eta laborari elkartearen absoluzioa ebatzi baitzuen. Paper ona irakurri zuen Pirinio Atlantikoetako prefetaren salaketarekin hasi zen prozesuak absurduaren goia joa zuelako, absurdua baitzen, ikuspuntu arrazional batez, Berhokoirigoini kartzela zigorra ezarri eta elkartea legez kanpo utzi nahi izatea.\nBerhokoirigoin horrela zigortu nahi izatea larria izanik ere, atzoko ebazpenak oraingoz -Pirinio Atlantikoetako Laborantza Ganberak helegitea jartzeko aukera baitu- bukatutzat eman duen prozesuan, besterik ere bazen jokoan, laborantza eredu herritar eta iraunkor bat, Ipar Euskal Herrian EHLGk baizik bermatzen ez duen eredua, alegia. Eredu hori galarazi nahi izatea ez baita absurdua bestelako ikuspuntua dutenen ustez: estatu arrazoiaren ikuspuntutik, hain zuzen. Ikuspuntu jakobinoa, bere kontroletik at sumatzen duen oro kriminalizatu eta zigortu nahi duena. Izan ere, EHLGko lehendakariaren zigorra eta elkartearen izen aldaketa ez ezik, prefetaren salaketak EHLGren helburuak eta izaera bera ere bazituen jomugan. Alta, oraingoan arrazionaltasuna gailendu zaio absurduari -estatu arrazoiak sarri erdiesten duen absurduari-.\nEstatuek ere, ordea, halako epaiketa politikoetan nolabaiteko arriskua izaten dute. Ez da kartzelatzeko arriskua, baina bai batzuetan, kasu honetan bezala, beren erruduntasuna agerian geratzearena. Atzokoan, Berhokoirigoinen -epaituaren- absoluzioak frantses Estatua errudun eta inoiz baino deitoragarriago agerrarazi zuen. Prefetak edo Estatu frantsesaren beste edozein arduradunek ez dute kartzelako zorua zapalduko, inork ez du erruduntasun hori zigorrean ordainduko, baina euskal laborarien beharrak ez asetzearen errudun, are gabeziak ordeztea eragoztearen errudun ere agertu dira, lehendik jendaurrean eta orain auzitegietan ere bai. EHLGk lehen bazituen izateko eta aurrera egiteko hamaika arrazoi; orain, berriz, gehiago ditu.


"Gero arte" esango diote bihar Itzubaltzeta gaztetxeari jaialdi baten bidez - - Hiruka.eus\nUkberri 2013-02-01 17:39\nUrtarrilaren 21ean abiatu ziren Gobela ibaiko lanak Errekaganen, uholdeak saihesteko asmoz. Bi urte eta erdi iraungo dute URA Uraren Euskal Agentziaren obrek. Hurrengo egunean, berriz, Itzubaltzeta gaztetxearekin hitzarmena adostu duela iragarri zuen Udalak, eta bertoko neska-mutilak hasi dira pixkanaka erreka ondoko pabilioiak husten. Akordioari jarraituz, Ezequiel Agirre kaleko “etxe merkeetako” bat lagako die Udalak Itzubaltzeta gaztetxeko kideei, obrak iraun bitartean, bere jarduera aurrera eraman ahal izateko. Hala ere, egoitza berrian ezin izango dituzte hurrengoak egin: musika kontzertuak, musika taldeen entseguak, jaiak, ospakizunak, azokak, taberna edo jatetxe bezala erabili, ezta bazkariak prestatu ere. Ordutegiei dagokienez, hitzarmenak ezartzen du jarduerak Getxoko Kultur Etxearen ordutegi berberak izango dituela, hau da, astelehenetik ostiralera, 09:00etatik 14:00etara eta 16:00etatik 22:00etara. Gauzak horrela, larunbat honetarako, otsailak 2, "Agurrik ez... gero arte!" lelopeko jaia antolatu du Itzubaltzeta / Romoko Gazte Asanbladak. Besteak beste, azkeneko herri-lanak (10:00), triki-poteoa herritik (14:00), herri bazkaria (15:30) eta bideo-proiekzioa (17:30). Gauean, berriz, doako kontzertua (19:00) izango da gaztetxean, Tois, Atadxs a Nada, Striknina eta Uttima Neurona taldeen eskutik; eta beste ezusteko batzuk. Azkenik, gauerditik aurrera azken gau-pasa egingo dute. Bazkarirako txartelak gaztetxean salgai daude, 6 eurotan. Argazkian, kontzertua Itzubaltzeta gaztetxean, artxiboko irudian.


Ura oroiterazi, aren euskaltzaletasuna gureganatu ta euskera iraunerazi ta bizkortzeko asmoz, Agirre ta Lekube'tar Joseba Andoni deritzan saria, irugarrenez antolatzea erabaki dute «Euskal-Kulturaren alde»-koek. Sari ori nor-geiagokoa izango da, ta ona emen sariketa orri buruz zeetasunak:\n1) III'garren «Agirre-Saria», iru urte buru emana izango da. Beraz 1967'garreneko Epaillaren 23'garrenean asi ta 1970'garreneko Epaillaren 22'garren arte, euskeraz argitaratuko dan idazti oberenak irabaziko du sari ori.\n2) Idaztiaren gaia idazleak bere gain du.\n3) Saria bat bakarra, ta milla dolarekoa izango da.\n4) «Euskal-Kulturaren Alde»ren gain garatzen da epaia ematea. Epaille bakoitzak autarki ixillez emango du bere erabakia Erdia baño bat geiago lortu dezan idaztiak saria irabaziko du.\n5) «Euskal-Kulturaren Alde»'k berak emandako erabakia erabat onartzekoa izango da ala bearrez, ta eztu izango iñork epai orren surka gora yoterik.\n6) Sari ori ezin zatibanatu diteke.\n7) Orrenbesteko saria irabazteko lain izan liteken idaztirik ezpalego iñori ezin eman lizaioke.\n8) Epaia eskualdeka emana izan liteken susmoa erabat kentzeko, sari ori ezin yaso lezake «Euskal-Kulturaren Alde»'ko dan iñork. Edo ta baldin sari au norentzat izan liteken erabaki bitartean, «Euskal-Kulturaren Alde»'ko norbaitek idaztiren bat argitara baleza, dalako ori ezin izan liteke epaille.\n(9) Epaia garaiz emana izan dedin, idazle bakoitzak bere idaztiaren bi ale igorriko balizkigu, txera onez artuko genituzke. Idazti bat zuzenbide ontara: 10, Bd. d'Alsace-Lorraine - 64 Bayonne, Laburdi, eta bestea, 48 rue Singer, Paris XVI, «Euskal-Kulturaren Alde»'ren izenean.


barren.eus - Enpresetan euskara sustatzeko diru laguntzak emango ditu Elgoibarko Udalak\nEnpresetan euskara sustatzeko diru laguntzak emango ditu Elgoibarko Udalak\nArgitaratua: 2017-06-07 20:18\nEguneroko lanean euskararen erabilera bultzatzeko urratsak eta ekintzak martxan jartzera animatu nahi ditu Elgoibarko enpresak Elgoibarko Udalak, eta horretarako, diru laguntzak emango ditu. Era berean, herriko establezimenduetako errotulu nagusia edota irudi korporatiboa euskaraz jartzeko diru-laguntzak ere emango ditu Udalak.\nGehienez ere, 2.000 euroko diru laguntza emango die Elgoibarko Udalak euskara sustatzeko ekintza edo egitasmoak martxan jartzen dituzten enpresei. Interesatuek urriaren 31a arteko epea izango dute laguntzak eskatzeko. Diru laguntza hauen oinarriak eta diru-laguntza eskabidea egiteko inprimakia Kultur Etxean (Euskara Sailean), Herritarrentzako Arreta Bulegoan edota www.elgoibar.eus webgunean eskura daitezke.\n• Errotuloak euskaraz jartzeko diru-laguntzak\nEstablezimendua identifikatzeko errotulu nagusia euskara hutsean edota irudi korporatiboa euskaraz edo elebitan jartzen duenari diru-laguntzak eskainiko dizkio Elgoibarko Udalak, Euskara Sailaren bitartez. Horretarako, beharrezkoa izango da euskaraz ondo idatzita egotea eta hau Euskara Zerbitzuak ziurtatu beharko du. Udalak kostuaren %40ko diru-laguntzak emango ditu, eta gehienezko kopurua 200 eurokoa izango da. Errotuluen kasuan, izena edo izen-abizenak soilik agertzen badira (izena, abizenak…), Udalak ez du diru-laguntzarik emango. Informazio gehiago 943 744 366 telefono zenbakian. Eskaerak aurkezteko epea urriaren 31n bukatzen da.


Fukushimako ur erradioaktiboa itsasora isurtzea erabaki du Japoniak\nIsurketak 2023an hasiko lirateke, Fukushimako zentral nuklearrean pilatutako ura tratatu ondoren.\nJaponiak Fukushimako hondakin-urak itsasora isurtzeko plana onartu du\nJaponiako Gobernuak Fukushimako zentral nuklearrean pilatutako ur erradioktiboa itsasora isurtzea erabaki du. Iragarri duenez, aurrez ur hori tratatu egingo du elementu erradioaktibo gehienak ezabatzeko. Isurketak bi urte barru hasiko lirateke, 2023an.\nYoshihide Suga lehen ministro japoniarrak gaur goizean bildu du bere gobernua erabaki hori formalizatzeko. Hamar urte pasatu dira Fukushima astindu zuen lurrikara eta tsunamia gertatu zenetik. Istripu nuklear hartan Fukushimako sei erreaktoreetako hiru kaltetu ziren.\nZazpi urte baino gehiago igaro dituzte biltegiratutako ur kutsatu horrekin zer egin eztabaidatzen. Aurreikuspenen arabera, 2022. urtearen erdialderako beteko dira biltegi horiek. Irailean, 1,23 milioi tona ur zeuden biltegiratuta, 1.044 tangatan.\nBi urte barru hasiko dira Fukushimako ura itsasora askatzen, eta litekeena da husteko prozesuak hainbat hamarkada irautea.\nArrantzaleak eta bertako biztanleak aurka daude, eta gizarte zibileko erakundeak kezkatuta agertu dira isurketa horrek ingurumenean izan dezakeen eraginagatik.


20.000 persona baino gehiago batu ditu Lekeitioko Kaleka jaialdiak - bizkaie.biz\n20.000 persona baino gehiago batu ditu Lekeitioko Kaleka jaialdiak\nBizkaie! 2017-07-12 09:57 Kulturea\n2018ko jaialdiko sail ofizialean eta scratchetan parte hartu gura izan ezkero, izena emoteko epea irailean edegiko dabe.\nLapur minak ikuskizuna Lekeition | Ikusi handiago | Argazki originala\nEguraldiak gehiegi lagundu ez arren, 20.000 personatik gora hurreratu dira asteburu honetan kostaldeko herrira, kale antzerkiaz gozetako asmoagaz. Lekittoko Deabruak, Vaiven Circo eta The funes troupe konpainien ikuskizunak, bertan behera geratu baziran be, publikoak azken momentura arte eutsi deutso emonaldi guztietan.\nProgramazino ofizialak, klownak, zirkua, slapstick-ak Cair Circo, Zirika Zirkus, Wilbur), jantza bertikala (LaGlo Zirko Dantza), jantza garaikidea eta flamenkoa (Marco &Chloe), formazino profesionala (Johnny Melville), parte hartze ibilitaria (Johnny Melville), site-specifics proposamena (Cía Tornado) eta familientzako tailerrak (LaGlo Zirko Dantza), batu ditu aurten.\nGaragarilaren 6an, Scratch sekzinoa estreinau eban Bridging de Silence-ek soinuzko ibilialdiagaz. Lekeition hasi dauelako bakarkako lana, Corners, Europako proiektuaren barruan 4 urtean zehar garapen lanak egin ondoren. Izugarria izan da, formatu honegaz 4 egunetan zehar, egon dan parte hartzea, edozein edade eta perfileko jenteagaz.\nMuntu eta Compañía Calor-ek kofradia zaharrean aurkeztutako mikro antzerkiek, Lekeitioko publikoaren aldetik harrera oso hunkigarria jaso eben.\nTeatro Reformak, bere lan barria martxan jarri dau egunotan Lekeitioko kaleetan. Ehki kolektiboak, publikoak, gorputz esperimentazinoakana dauen erreakzinoa frogatu ahal izan dau. 2018 estreinetako daben lan barriaren zati batzuk aurkeztu ondoren (Mini), The funnes troup taldeak, jendartearen feedbacka ikusi ahal izan dau, piezearen sortze prozesuaren barruan.\nHerriko kultur ekimenakaz kolaborazinoak egitea, Kalekaren garapenaren zati garrantzitsu bat da. Lekeitioko eta Euskal Herriko beste herri batzuetako ehundaka ume Arropaineko Arraguara (sorkuntza espaziora) hurreratu ziran garagarrilaren 5ean, Turukutupa y Bufa & Sons-en proposamenakaz. Arratsaldean, barriz, Rouge Elea konpainiaren ikuskizuna gogotsu hartu eben. Lekeitioko Musika Bandeak inprobisautako jam sesino bat egin eban, Ekhi kolektiboagaz batera, zapatu arratsaldean.\nKalekaren programazino ofiziala eta scratch sailak amaitu dira datorren urteko edizinora arte. Baina Kalekaz Blai-k urte osoan zehar martxan jarraituko dauela iragarri dabe antolatzaileek, herritarrakaz lanerako proposamen barriak sortzeko helburuagaz.\n2018ko Kalekako sail ofizialean nahiz scratchetan parte hartu gura izan ezkero, izena emoteko epea, datorren irailean zabalduko da.


Bide-heziketa erakutsiko zaie bi eskoletako haurrei . diariovasco.com\nBide-heziketa erakutsiko zaie bi eskoletako haurrei\nUrriaren 10ean hasiko da Mikal Etxeberria udaltzaina ikastaroak ematen LH3tik LH6ra bitarteko haurrei zuzenduta\n29 septiembre 201609:21\nMikal Etxeberria udaltzainak proposamena egin zion udalari, Orioko bi ikastetxeetan bide-heziketari buruzko ikastaro bat emateko. Udalak ontzat eman zuen proposamena eta, hartara, urriaren 10ean hasiko da ikastaroa. Hilabete osoan LH3tik LH6ra bitarteko gela guztietan emango du Mikalek ikastaroa, udalak liberatu egingo du eta lan horretarako. Mikalek azaroaren 8an bukatuko du ikastaroak ematearen lana.\nGela bakoitzean ordubeteko hiru saio egingo ditu: bi, gelaren barruan, teoriko-praktikoak; eta bestea, kalean, ikasitakoa praktikan jartzeko. Guztira, denbora honetan Zaragueta eskolako eta ikastolako 312 haurrek jasoko dute bide-heziketari buruzko ikastaroa.\nProiektu honen bidez, Udalak ezagutza eta kontzientzia sortu nahi du haurrengan, trafikoarekin zerikusia duten istripuak prebenitzeko eta mugikortasun segurua bultza-tzeko.\nUdalak aginduta, Julian Toquero diseinatzaileak logo bat prestatu du, egitasmo berri hau identifikatzeko. Udalak aurrez erabili izan dituen hainbat irudiren tankerakoa da eta arrain udaltzain bat erakusten du, bide-heziketa emateko seinalearen aurrean.


Umeentzako joko koralak antolatu ditu Musika Eskoleak\nArratiako Musika Eskoleak umeai kantu korala hurreratu gura deutse. Hori dala eta, Joko koralak antolatu ebezan maiatzaren 14an. Holan, jolas musikalen bitartez, Arratiako umeak kanteteaz disfrutau ahal izan eben.\nArratiako Musika Eskolearen barruan, Kirikinusi izeneko umeen korua dago. Beatriz Zurimendi irakaslearen zuzendaritzapean, barikuetan batzean dira, arrastiko seiretan Igorreko Inazio Zubizarreta Haurreskolan entseguak egiteko. "Koruan, inguruko herrietako umeak dagoz: Igorre, Lemoa, Areatza... Aurten, Iparraldeko umeen koruetako topaketetan parte hartu dogu eta datorren ikasturterako proiektu gehiago daukaguz martxan. Kantetea gustetan jakien ume gehiago hurreratzea gurako geunke" azaldu deutso BEGITUri Beatriz Zurimendi irakasleak.\nTailerrak eta emonaldia\nOndino Kirikinusi koruan parte hartzean daben umeak, bertan parte hartzeako animetako helburuagaz, koru tailer bi antolatu ditu Arratiako Musika Eskoleak. Lehengoa maiatzaren 14an izan zan, baina beste bat egongo da bagilearen 3an, arrastiko 18:00etatik 19:30era arte, Inazio Zubizarreta Haurreskolan. Urri lehenengoan be beste bat antolatuteko asmoa daukie Musika Eskolakoak.\nMaiatzaren 20an, barriz, Kirikinusi koruak Arratia eta Zornotzako beste koru batzukaz batera, kontzertua eskeiniko dau Igorreko Kultur Etxean arrastiko zazpiretan. Euskeraz, ingelesez eta Afrikako hizkuntzaren baten be, koreografiak edota pianoak lagunduta, kantauko dabe Kirikinusi koruko umeak.


Download Microsoft PowerPoint 2013 produktuaren eguneratzea (KB4018289) 64 biteko edizioa from Official Microsoft Download Center\nNegozioetarako Microsoft 365\nGaratzaileak eta informazioaren teknologiak\nMicrosoft PowerPoint 2013 produktuaren eguneratzea (KB4018289) 64 biteko edizioa\nJakintza baseko (KB) artikuluak: KB4018289\nEguneratze honi buruzko informazio gehiago lortzeko, ikusi Microsoft-eko jakintza-baseari buruzko artikulua Microsoft PowerPoint 2013 produktuaren eguneratzea (KB4018289) 64 biteko edizioa.\nMicrosoft Project 2013 produktuaren segurtasun-eguneratzea (KB3101506) 64 biteko edizioa\nSegurtasun-ahulgune bat dago Microsoft Project 2013 64 biteko edizioa produktuan eta ondorioz ausazko kode bat exekutatu ahal izango da intentzio txarrarekin aldatutako fitxategi bat irekitzen bada. Eguneratze honek ahulgunea ebazten du.\nMicrosoft Office 2013 produktuaren segurtasun-eguneratzea (KB3172514) 64 biteko edizioa\nMicrosoft Office 2010 (KB2687455) 64 biteko edizioa produktuaren 2. zerbitzu-paketea\nMicrosoft Office 2010 64 biteko edizioa produktuaren 2. zerbitzu-paketeak (SP2) eguneratze berriak ditu, segurtasuna, funtzionamendua eta egonkortasuna hobetzeko. Horrez gain, aurrez kaleratutako eguneratzeak ere biltzen ditu zerbitzu-paketeak.\nHezkuntzarako Microsoft Teams\nMicrosoft 365 Hezkuntza\nHezitzaileen trebakuntza eta garapena\nIkasleentzako eta gurasoentzako eskaintzak


Pieza faltak Mercedes geldiaraziko du ostegun eta ostiralean – Ekonomiaren KZ\nPieza faltak Mercedes geldiaraziko du ostegun eta ostiralean\nMercedes-Benz Vitoria enpresak jarduera etengo du datorren ostegunean, uztailaren 29an, eta ostiralean, uztailaren 30ean, berriz ere, kide falta dela eta. Horren ondorioz, Arabako lantegian lan egiten duten 5.000 pertsonak baino gehiagok oporrak aurreratuko dituzte.\nEnpresak ekainaren 21etik 25era utzi behar izan zuen jarduera, eta uztailean beste bi egunez gelditu da, astelehen eta astearteetan. Beraz, ekoizpenaren hirugarren geldialdia da hilabete pasatxoan, hornitzaileen pieza faltaren ondorioz, automobilgintzari zuzenean eragiten baitio.\nDatorren astean jarduera utziko duten bi egun hauekin, malgutasun-poltsa lau lanaldira murriztuko da, zuzendaritzak UGT, CCOO, Ekintza eta PIM sindikatuekin sinatu duen 30 eguneko lan-erregulazioko espedientea aplikatzen hasi aurretik.\nEkoizpen-lerroetako etenaldi berri horren ondorioz, 5.000 langile baino gehiagoren udako opor kolektiboak aurreratu egingo dira, uztailaren 29an hasi eta abuztuaren 22an amaituko baitira.\n← IMQko desadostasunek aurrera jarraitzen dute\nBurtsak behera egin du eta 8.700 puntuak galdu ditu →\nGipuzkoako Foru Aldundiak 4,3 milioi bideratu ditu I+G+b arlora\nEuskadi % 5,5 haziko da aurten eta % 7,5 2022an


ITURBURUKO LIBURUTEGIA: octubre 2016\nLiburutegien eguna ospatu dugu ikastolan.\nEgun aproposa iruditu zaigu Beldurrezko Hamabostaldiari hasiera emateko.\nHorrela ekintza batzuk egin ditugu: Beldurrezko ipuinak kontatu, liburu ezberdinak erakusgai jarri eta itzalekin ipuintxoak asmatu.\nOndoren une ezberdinetako argazkiak.\nPublicado por liburutegia en 16:40\nIRAKURKETA OZENA: TXISTEAK\nHona hemen hainbat txiste. Gelan egin dugun bezala ozen ondo irakurtzeko balio izango zaizkigu.\nKontuan izan lehenengo isilian irakurri behar duzula ondo ulertzeko.\nOndoren poliki irakurri behar duzula eta idatz ikurrak ondo irakurri behar duzula (. , ! ? )\nHorrela irakurketa bikain irtengo zaizu.\nBi mutil zeuden eta esan zuen batek:\n- Nire osaba bati, gerran egon zenari, tiroa begian jo zioten eta\nkristalezko begi bat jarri behar izan zioten. Orain begi ona\nestaltzen du eta kristalezko begiarekin dena ikusten du.\nOrduan beste mutilak esaten du:\n- Ba, nire osabari, gerra berean egon zenari, hatz txikian tiro\njo zioten eta orain hatzaren tokian behi ditiburu bat dauka.\nTabernara joaten denean kafe bat eskatzen du eta ditiburutik\nesnea botatzen dio kafeari.\n- Hara! Hori ikusteko dago!\n- Bai, zure osabaren begiarekin!\nElefante eta inurria igogailuan zeudela, galdetu zion inurriak\n- Hiru urte ditut. Eta zuk, zenbat?\n- Nik ere hiru ditut, baina gaixorik egon naiz.\n- Ama, gaur ez dut ikastolara joan nahi.\n- Zer gertatzen zaizu ba, Aitor, seme maitea?\n- Ba, hasteko logalea daukat, gero, aspertzen naizelako eta\nazkenik nire ileaz farra egiten dutelako.\n- Badakizu zer esaten dizudan? Joan behar zarela. Lehenengo\narrazoia: zure eginkizuna delako, bigarrena 35 urte\ndituzulako eta hirugarrena ikastolako zuzendaria zarelako.\nBadoa neska txiki bat eta esaten dio kalean topatzen duen mutil\n- Aizu jauna, esango zenidake mesedez zenbat falta den\n- Nolakoak nahi dituzu, udakoak ala negukoak, oso estuak ala\n- Barkatu, baina hemen saltzen ditugunak garbiak daude\n- Mediku jauna, arazo bat daukat. Nire puzkerrek ez dute\n- Hori ez da posible. Bota ezazu bat oraintxe bertan!\nIndiar bat tabernan sartzen da eta esaten dio tabernariari:\n- Zuk whisky gogorra eman, bestela indioak ez ordaindu.\nTabernariak whisky gogorra ematen dio eta indiarrak esaten dio:\n- Whisky hau ez da gogorra. Indioak ez ordaindu.\nHurrengo egunean gauza bera gertatu zen eta hirugarren egunean,\nindiarra azaltzen da eta esaten dio berriro tabernariari:\n- Whisky gogorra eman, bestela indioak ez ordaindu.\nTabernariak orduan whiskyari bolbora hautsa botatzen dio eta\nindiarrak edaten du.\nHurrengo egunean indiarra tabernan sartzen da, esanez:\n- Whisky arinago eman, izan ere atzo indioak puzkerra bota\neta zaldia hil.\nEgun batean Osasunako jokalariak hegazkinean zeuden eta esan\n- Pisu gehiegi dago! Pisu gehiegi dago!\nOrduan maletak bota zituzten. Berriz entzun zen:\nEta pilotokidea bota zuten. Hegazkina orekatzeko Osasunako\njokalari bat erdi-erdian jartzen da, talde erdia hegal batean zintzilik\njartzen dira eta beste erdia beste hegalean. Erdi-erdian dagoenak\nEta entzuten dira txaloen artean:\n- La, la, la, la!!!\nDenak erortzen dira erdian dagoena ezik.\nIrakasleak Jaimitori esaten dio:\n- Zuzendaria hona etortzen denean hiru galdera egingo\ndizkizu: “Zenbat urte dituzu?” Eta zuk esango duzu: Hamar.\n“Zenbat urte daramazu ikastolan ikasten?” Eta zuk esango\nduzu: Bi. “Zer gustatzen zaizu gehiago, matematika edo\nhizkuntza?” Eta zuk esango duzu: Biak. Kontuz, ez zaitez\nZuzendaria iristen denean Jaimitori galdetzen dio:\n- Zenbat urte daramazu ikastolan ikasten?\n- E, mutiko! Tonto aurpegia ikusi al didazu edo nahi didazu\nBazen manikomio bat. Egun batean hango zuzendariak galdetu zion\n- Bai, ezin izango nukeelako betaurrekoak sudurrean jarri\nBi zoro hitz egiten ari dira.\n- Aizu, zer egiten ari zara?\n- Bada, banana jaten ari naiz.\n- Baina azala kendu behar diozu!\n- Zertarako? Badakit zer dagoen barrua\nBadoa bat medikuarengana eta esaten dio:\n- Belarri bat bestea baino handiagoa daukat\nEta medikuak esaten dio:\n- Ba erakutsi\n- Ez! (mutilak)\n- Erakutsi! (medikuak)\n- Ongi, baino ez egin barre (mutilak)\nKentzen du benda eta medikua barrezka hasten da\nOndoren esaten dio mutilak:\n- Orain ez dizut bestea erakutsiko\nBehin batean, gizon bat hospitalera bere ume jaioberria ikustera\njoan zen. Medikuarekin egin zuen topo eta honek zera esan zion:\n- Egon on jauna, zure emaztea oso ongi dago, umeari ordea,\nOxigenoa jarri diogu.\n- Hau pena! Nik Xabier jarri nahi nion!\nBehin baziren bi mutil. Batak besteari esan zion:\n- Atzo, Superman bezala joan nintzen etxera.\nEta besteak erantzun zion:\n- Bai zera!\n- Baietz, baietz\n- Nola joan behar duzu hegan?\n- Ez, hegan ez! Galtzontziloak praken gainean neramatzala ...\netxera heldu nintzen!\nEulia, bere eulikumearekin burusoil baten buru gainean zegoela esan zion:\n-Nik zure adina nuenean, hemen ikusten duzuna, baso bat zen.\nBanpiro batek, ahotik odola dariola ikusi du bere adiskideak:\n-Aizu, baina non lortu duzu halako odol pila?\n-Zatoz nirekin, eta ikusiko duzu!\nKaleko horma bat erakusten dio esanez:\n-Ikusten al duzu horma hori?\n-Bai! - erantzuten dio adiskideak.\n-Ba… nik, ez dut ikusi!\nAuzoko tabernan elkartu dira Mikel eta Jon:\n-Erretzeko gogoa kentzen duen mediku batengana joan naiz gaur goizean - esaten dio Mikelek Joni.\n-Zorionak, ba zen garaia! Eta orain, erretzen al duzu?\n-Bai, baina gogorik gabe.\nPublicado por liburutegia en 10:13\nEtiquetas: irakurketa ozena\nZORIONAK ITURBURUKO LIBURUTEGI BLOGARENTZAKO\nEgun hauetan gure blogak 6 urte bete ditu. 2010an hasi ginen sarrerak egiten. Guztira 50.000 ikustaldira iritsi gara asteburu honetan.\nPoztekoa da ikustea zenbat ikasle eta gurasok jarraitu duten gure lana .\nArgitaratutako mezuak ia 400 izan dira.\nArrakastatsuenak hauek izan dira: Euskeriak 365 egun Iturburun (389ikustaldi)eta Jolas bildumen sarrera (306 ikustaldi).\nIrakurleak ez dira bakarrik gure ingurukuak, mapan agertzen den bezala, munduko beste hainbat tokitatik irakurtzen digute.\nEskerrak gure mezuak eta oharrak irakurtzen jarraitzen duzuelako.\nERLANTZEN IZARRA: SENTIPUINAK\nSentipuinen bilduma sarri erabiltzen dugun materiala da. Aldi batetik ikasleei asko gustatzen zaielako ipuin hauek entzutea. Bestetik neurri egokia dutelako Hasiera Zikloko haurrentzako eta bukatzeko baloreak jorratzeko balio izaten zaigulako.\nOraingoan "Erlantzen Izarra" ipuina irakurri diet. Bertan Kristalur izeneko planeta batean, bazen herri bat izarrekin hitz egiten zuena. Haur batek zazpi urte betetzen zituenean, jai handia ospatzen zuten Kristalurren. Haur horrek izar bat aukeratu, eta harekin komunikatzen ikasi behar zuen. Erlantz urduri zegoen. Gau hartan bere urtebetze-festa egingo zuten eta...\nNorberaren buruarekiko konfiantza buruzko ipuina da.\nOndoren ikasle bakoitzak bere izarra marraztu du.\nHaur batzuen izarrak\nGIPUZKOAKO HERRI GUZTIAK BIDEOAN\nArgitaratu berri den bideo honetan Gipuzkoako herri guztiak agertzen dira. Bailada edo eskualdeka ikus ditzakegu.\nUdazkena hasi berri dugunez , ipuin polit hau igo dut blogera etxean ikus dezazuten.\nIMANOL URBIETARI OMENALDIA\nZarautzko Udalak eta Elkarrek argitaratutako bideo hau Imanol Urbietaren omenez igo dut gure blogera.\nPublicado por liburutegia en 11:40


Tamainak axola du: testu-bilduma erraldoiak, hizkuntzaren prozesamenduan beharrezkoak - Elhuyar Aldizkaria\nHasiera » Gai nagusiak » Tamainak axola du: testu-bilduma erraldoiak, hizkuntzaren prozesamenduan beharrezkoak\nMakinei hizkuntzak irakasteko saiakerak hasi zirenetik, hurbiltze intuitiboak eta sinplifikatzaileak erabili izan dira. Hizkuntzalarien ezagutza linguistikoak makinek ulertzeko moduko egituretara pasatzen ziren informatikarien laguntzarekin, eta egitura horien bidez tratatzen zen hizkuntza. Azken urteetan, baina, gero eta gehiago erabiltzen dira corpus handietan eta metodo estatistiko hutsetan oinarritutako teknikak.\n2009/11/01 | Leturia Azkarate, Igor | Informatikaria eta ikertzailea\nAdam Kilgarriff: "Nahiko erraz bil daitezke testu hutsezko datu-base erraldoiak"\nHizkuntzaren prozesamenduan, corpusen erabilerak iraultza ekarri du azken urteotan, eta, zalantzarik gabe, Adam Kilgarriff ingelesa horren lekuko izan da. Urteak eman ditu ingelesezko corpusekin lanean, eta, gaur egun, Internet bera corpus gisa erabiltzen dutenen artean erreferentzia da. Ildo horretan lan egiteko balio duen Sketch Engine (www.sketchengine.co.uk) tresnaren sortzailetako bat da. EHUko IXA taldeak antolatutako hizkuntzaren prozesamenduari buruzko SEPLN 2009 kongresuan izan zen, Donostian.\nZein dira zailtasun nagusiak makina batek hitz egin ahal izan dezan?\nAsko daude. Gizakiak gauza asko dakizki. Jaio ginenetik ari gara gauzak ikasten, ikusten, sumatzen... jakinduria handia dugu buruan, eta badakigu zein den ideien arteko erlazioa. 50 urteko ikerketa ez da nahikoa adimen artifizialak gauza bera egin ahal izateko. Guk datu guztiak buruan bilduta ditugu. Makinek hitz egiteko duten zailtasun handiena hortik dator: oraindik ez dugu asmatu modurik material pilo bat ordenagailuari emateko harentzat erabilgarria suerta dadin.\nBestalde, hizkuntzarekin lotutako arazo asko ditugu. Edozer gauza esateko modu asko dago, eta ordenagailuentzat oso zaila da ulertzea bi esaldi ezberdinek ideia bera adierazten dutela. Ez du ulertuko "Leku hau zoragarria da" eta "Hondartza eder bat dago hemen" esaldiek oinarrian ideia bera adierazten dutela. Kontrakoa ere gertatzen da; esaldi bakar batek esanahi bat baino gehiago izan dezake. "Sagu bat ikusi dut" esaldiak esanahi ezberdina du Miramar Jauregian edo biologiako laborategi batean.\nHoriek dira arazo orokor nagusiak (baina badira beste arazo txiki asko).\nBehar-beharrezkoa da adimen artifiziala erabiltzea hizkuntzaren prozesamenduan?\nHizkuntzaren prozesamenduan gero eta gauza gehiagorako ari dira erabiltzen ikasketa automatikoa. Baina adimen artifiziala ez da gauza bakar bat; estrategia ezberdin asko garatu dira esparru ezberdin askotan. Hizkuntzaren tratamendurako interesatzen zaidan hurbilketa da patroiak aurkitzea datu askotatik abiatuta. Ume batek hori egiten du; patroiak bilatzen ditu soinuetan, esanahietan, gramatikan eta abarretan, eta, gerora, horrek sortzen du umearen lexikoa. Gure lana ere horixe da. Adibidez, hitz batetik abiatu, eta hitz horrekin batera testuinguru berean azaltzen diren hitzak bilatzen ditugu.\nIkasketa automatikoari esker, adibidez, patroiak bila daitezke, eta ezagutza eraiki ordenagailu bidez. Beraz, hizkuntzaren prozesamenduaren arazo nagusietako bati aurre egiteko modu bat da, alegia, hitz bakar batek esanahi bat baino gehiago dituen kasua ebazteko bide bat. Hori egin dezakegu corpus handiak erabiltzen baditugu.\nCorpusik onena Internet al da?\nHelburuaren araberakoa da. Nik egiten ditudan lan askotan, zenbat eta datu gehiago erabili, orduan eta hobeto funtzionatzen du. Baina sareak zailtasun batzuk ere ekartzen ditu. Spam asko dago. Beraz, datu horiek kudeatzeko estrategia onena da Googlek eta Yahook erabiltzen dutena: bildu webgune asko eta asko, eta testua bakarrik bilatu, informazio gutxiagorekin lan egiteko (gigabyte batean bideo gutxi sartzen dira, baina testu-kantitate izugarri handia dago). Horrela, nahiko erraz bil daitezke testu hutsezko datu-base erraldoiak. Gaur egun, ingelesezko handienak 5.500 milioi hitz ditu. Eta horrelakoetatik patroi asko aurki daitezke.\nArazo bat dago, ordea: solasean arituko den makina batek hitz egingo duen hizkuntzak ez du izan behar, adibidez, zientzialariek artikuluetan idazten duten estilo bera. Gu solasean ari gareneko hizkuntza izan beharko luke. Beraz, horretarako, ez du balio artikuluetan edo egunkarietan idatzitako testuez osatutako corpus handi batek. Solasean oinarritutako corpus handi bat behar da, txatetan oinarritutakoa. Baina testu horiek biltzea zaila da, eta konfidentzialtasunak are zailagoa egiten du. Gure ikerketarako, blogetako testuak jasotzen ditugu, haietan idazkerak formaltasun gutxiago izaten baitu.


Acciones – IRPH Stop Gipuzkoa\nMobilizazioak Kutxaren Batzar Nagusia dela-eta\nAste honetan Kutxaren Batzar Nagusia elkartuko da, eta Kaleratzeak Stop-ekin batera honako mobilizazioak antolatu ditugu:\n– Asteazkena, ekainak 18, goizeko 10:30tan Garibai kaleko Kutxa aurrean: batzarraren aurretiko prentsaurrekoa.\n– Ostirala, ekainak 20, 15:30 Kutxa aurrean Garibai eta Andia kaleen kantoian: batzarraren aurrean elkarretaratzea.\nGure aldarrikapenak oinarrizko hiru puntu hauetan laburbildu daitezke:\n– Etxea ordainetan eman eta alokairu soziala. Fede oneko zordunentzat bigarren aukera bat. Kaleratzerik ez.\n– IRPHaren aldaera ororen atzera eraginezko ordezkatze unibertsala, Euribor indizearekin eta gehienez %1ekoa izango den diferentzial batekin.\n– Kutxen pribatizaziorik ez.\nPosted on 2014 June 16, Monday 2018 November 19, Monday by adminPosted in Acciones, IRPH\nPribatizazioaren aurkako manifestazioarekin bat egin dugu\nLarunbatean Bilboko kaleak beteko dituen manifestazioarekin bat egin du IRPH Stop elkarteak. Gurea bezalako abusurik sekula errepikatu ez dadin, erakunde publikoen kontrolpean egongo den Kutxa sozial bat behar dugu. Pribatizaziorik ez! Ekainaren 21ean Bilboko Jesusen Bihotzetik 17:30etan.\nPosted on 2014 June 16, Monday 2018 November 19, Monday by adminPosted in Acciones\nIRPHaren aurkako borrokaren gastuei aurre egiteko, bigarren eskuko azokatan esku hartzea erabaki dugu. Estreinaldia pasa den maiatzaren 4ean izan zen, Intxaurrondon. Adi! Hemendik aurrera beste auzo eta herri askotan izango gara. Erabiltzen ez duzun trasteren bat eman nahi baldin badiguzu eskertuko dizugu. Eta gogoratu dirulaguntzak ere onartzen ditugula (Kontu korrontearen zenbakia 3035 0049 09 0491091071, Laboral Kutxan). Jasotako diru guztia borrokaren gastuetan erabiliko da: tasa judizialak, fotokopiak, etabar.\nPosted on 2014 May 5, Monday 2019 January 16, Wednesday by adminPosted in Acciones, IRPH\nKutxaren aurrean elkarretaratzea\nPasa den apirilaren 24ean, Kaleratzeak Stop-ekin batera elkarretaratzea egin genuen Garibai kaleko Kutxaren aurrean. Bertan salatu genuen Kutxak IRPH aplikatzen jarraitzen duela, eta ez duela etxea ordainetan hartu eta alokairu soziala eskeintzen. IRPHa mantentzean PNV eta PSEk azaltzen duten hipokrisia salatu genuen, eta indize kriminal horri eusteko CCOO eta Pixkana sindikatuen laguntza dutela ere bai. Gainera, idatzi bat sartu genuen, administrazio kontseiluaren hurrengo bileran gai hauek aztertu ditzaten.\nIkusi berria hemen: Diario Vasco, Naiz.\nPosted on 2014 April 28, Monday 2019 January 16, Wednesday by adminPosted in Acciones, IRPH\nIRPH STOP, kaleratzeak STOP, pribatizazioa STOP\nMartxoaren 27an, Kutxako Administrazio Kontseiluaren bilera zela eta, IRPHaren kaltedunok Kaleratzeak Stop eta beste gizarte eragile batzuekin batera Kutxaren Garibai kaleko egoitzaren aurrean elkarretaratzea egin genuen.\nBarruan PSE (ustezko sozialistak), eta CCOO (ustezko “obreroak”) eta Pixkanaka sindikatuek PNVrekin bat egin zuten berriz ere, eta IRPH aplikatzeari uzteko EH Bilduk aurkeztu zuen hamaikagarren ekimena baztertu zuten.\nNaiz-ek ondoko berriak argitaratu ditu honen inguruan: EH Bildu pide que la Asamblea de Kutxa debata sobre la Ley de Fundaciones Bancarias, Iturbe tumba la iniciativa que garantiza la Obra Social en Kutxa\nPosted on 2014 March 28, Friday 2019 January 16, Wednesday by adminPosted in Acciones, IRPH\nElkarretaratzea Administrazio Kontseiluaren aurrean\nOstegunean, hilak 27, arratsaldeko 16:00-tan Kutxaren Garibai kaleko egoitza aurrean elkartuko gara administrazio kontseiluaren bilera dela-eta. Kaleratzeak Stop-eko gure adiskideekin batera IRPH aplikatzea eta bestelako abusuak salatuko ditugu, eta pribatizazioaren aurka ere egingo dugu.\nKutxabanken zuzendaritzak kutxak eta euren gizarte ekintza deuseztu nahi ditu, hiritarrok nahiago dugun eredua eztabaidatzeko aukerarik eman gabe. Ezin dugu onartu. Beste eredu bat posible dela uste dugu eta horren alde borroka egingo dugu. Sinadura bilketa honekin bat egin dezakezu. Bertan azaltzen dira saldu nahi diguten pribatizazio prozesuari aurre egiteko arrazoiak: No a la privatización de KUTXABANK/ Kutxabanken kontrol publiko osoaren alde.\nPosted on 2014 March 24, Monday 2019 January 16, Wednesday by adminPosted in Acciones, IRPH


Aiora Zabala, Cambridge unibertsitateko ingurumen ekonomia eta politika irakaslea eta Aitor Onaindia, Basoa fundazioko ordezkariarekin aztertu ditugu Euskadiko basoen egoera eta etorkizuna. ...\nJosune Ariztondo: "Atzeak erakusten du aurrea nola dantzatu"\nJosune Ariztondok iaz hartu zuen erretiroa baina lehen baino zeregin gehiago dituela azaldu digu. Kimikari, polikari, irakasle, alaba, kulturzale... bere hainbat ertzi buruz hitz egin dugu Faktorian....\n'Yemen, zuek hor eta gu hemen'\nYemengo egoera eta harekiko izaten dugun axolagabekeria izan du hizpide Pilar Kaltzadak....\nIzokina beste era batera prestatu du Julen Bazek: hanburgesan\nIzokin-hanburgesa prestatzeko errezeta erraza aurkeztu digu Dimako Garena jatetxeko sukaldariak. Lehengaia Laudioko Toñi arraindegian topatu dugu....\nPandemia eta amrindiarrak zian ditu hizpide Itxaro Bordak bere 'Sinadura'n....\nElias Unzueta: 'Hidrogenoak lagunduko du deskarbonizazioan'\nHidrogenoaren euskal korridorearen proiektua aurkeztu berritan, Elias Unzueta koordinatzailea Faktorian izan da eta hidrogeno berdearen apostuaren inguruko xehetasunak eman dizkigu....\nDonostiako Alde Zaharrean izandako istiluen harira esan du matrail-hezurra hautsitako gazteak ez duela Ertzaintzaren egiletza salatu. 'Zerbait kontundetea jaso zuela dio eta foam-a ez da kontundentea'...\n'Parazetamola hartu behar da txertoaren albo ondorioak daudenean', ez aurretik\nBasaras mikrobiologoak ez du babestu, Astrazeneka txertoa jarri aurretik Espainiako gobernuak parazetamola hartzeko egin duen gomendioa...\n'Espainiako gobernuaren zigorgabetasun ereduak ez du milimetro bat aurrera egin'\nNerea Martinez, martxoak 3an Zaramagako elizan hil zuten Pedro Mari Martinezen iloba eta Martxoak 3 elkarteko kidea....\nLibe Goñi Garate Seaskako lehen irakasleak jasoko du Olaso Dorrea fundazioak eta Bergarako udalako emango duen lehen Monzon-Ganuza saria, euskarari eta kulturari emaniko lehentasuna saritzeko....\nGasteizko udalean izan den "gidoiaren bat-bateko aldaketa sakona" izan du abiapuntu Hasier Arraizek bere 'Sinadura'n....\nErrehabilitazioa da COVIDa pasa duten gaiso askorentzat egunerokora itzultzeko zubia.\nFAKTORIA Santiago erietxean sartu da, COVIDa igaro eta gero errehabilitazioa behar duten pazienteekin. Arnasa hartzen berrikasi eta giharrak indartzeko ariketak nola egiten dituzten ikusi dugu. ...\nSimone Eizagirre Barker: 'Nire ikerketan puzzlea osatu behar da piezarik izan gabe'\nFotonika kuantikoan tesia egiten ari da Simone Eizagirre Cambridgeko unibertsitatean. Bere ikerketaren inguruko azalpenak eman dizkigu Faktorian. ...\nHidrogenoaren Euskal Korridoretik abiatuta, haren gobernantza publiko-pribatua egituratzeko partzuergoan jarri du fokua Mikel Irizarrek....\nEuskal Herriko zientzia esparruko 400 adituk gizarteari gutun irekia idatzi diote, 'pandemia berriak saihestu eta ekonomiaren benetako aldaketa' eman dadin....\n'Torturari buruzko Iglesiasen hitzak oinarri bat dira gauzak aldatzen has daitezen'\n'Non dago Mikel?' dokumentaleko zuzendariak azpimarratu du Espainiako goi ordezkari batek ez dituela inoiz hain adierazpen gordinak eta indartsuak egin...\n"Kosta egiten zait gizonenganako konfiantza berreskuratzea"\nIndarkeria matxistaren biktimak erreparatzeko gida sortu dute Emankundek eta Eudelek. Proiektuaren arduradunak, berdintasun teknikariak eta indarkeriaren biktimen ahotsak, 'Faktoria'n....


Elkartea | Hondarribia-Marlaxka Xake Elkartea\nJesús Mª Jauregi. Lehendakari Sortzailea\nGure Xake Elkarteak urte asko daramatza lanean. (leer noticia en español)\nGipuzkoako ligan 1980an hartu zuen parte lehenbiziko aldiz, baina berez 60. hamarkadan sortu zen, Irunen “Bidari” izeneko gazte Elkarte baten eraginez. Elkarte honek jarduera asko egiten zituen, eta horietako bat xakea izan zen.\nGipuzkoako Ligan 2. mailan talde federatu bat atera ondoren, txapelduna izan eta lehenbiziko mailara igo zen. Tamalez talde honek Cipriano Larrañaga Kalean zuen lokal zoragarria galdu egin zuen, eta saiatu arren taldeak desegin behar izan zuen.\nXake taldean La Salleko ikasle ohiak zeuden, eta Kristau Eskoletako Anaiei galdetu zieten ea Irun eta Hondarribiko La Salleko Ikasle Ohien Elkartean Xake Elkarte bat sortu ote zitekeen. Federazioan Bidari Taldeko 1. mailako Gipuzkoako Ligan parte hartzeko eskubidea Irungo La Salle taldera igarotzea lortu zen.\n70. hamarkadako erdi aldera taldean oso jokalari onak sortzen hasi ziren, eta lortu zuten beste talde bat ere lehenbiziko mailara igotzea; ondorioz arazo bat sortu zen, federazio mailan bi talde sortuz konpondu zena: Irungo La Salle eta Hondarribiko La Salle. Hondarribiko Taldeak Hondarribian jokatzen zituen finaleko topaketak, Udalak lagatako garai bateko Portuko Eskolan hasieran eta “Peña Klink” Elkarteak lagatako lokal batean gerora.\nLa Salleko bi taldeko zenbait Hondarribiko jokalarien iritziz taldeak Hondarribian jokatu ez ezik egoitza soziala ere bertan izan behar zuen. Bi herriko jai nagusietan xake jarduerak antolatzen zirenez, jaiak antolatzeko Elkarteko Bileran Santos Etxebeste “Marlaxka” Elkarteko presidenteak eta La Salle Hondarribia taldeko Jesús Mª Jauregi ordezkariak xake talde bat sortzea proposatu zuten. Laster akordio batera iritsi ziren, eta “Hondarribia Marlaxka Xake Elkartea” eratu zen.